Vinni – Norfolk tilbage til Carolina Beach – sycapri\nVinni – Norfolk tilbage til Carolina Beach\nEfter 5 uforglemmelige og skønne uger i Chesapeake Bay er vi nu klar til at sejle sydpå mod Charleston, hvor Capri skal på land den 1. oktober. Vi regner med at efterlade hende der i 1-2 måneder, mens vi tager på en lille golfferie med Debbie og Marshall oppe i New England for at opleve The Colours (efterårsfarverne her skulle være mageløse). Derefter håber vi at være ladet op til at være babysitter i 2 uger hos vores 2 børnebørn i San Francisco, mens forældrene boltre sig i Barcelona og derefter tager de på en 5 dages cruiseferie i Middelhavet.\nPå tilbage turen til Charleston har Carsten et stort ønske om at vise mig ”The Outer Banks” ved Cape Hatteris. Fantastiske omgivelser at sejle i, har han lovet. Carsten er af den opfattelse, at man fra Atlanterhavet kan komme ind bag sandrevene ved Cape Hatteris gennem afmærkede sejlrender. Husk Cape Hatteris er den berygtede ”verdens største skibskirkegård”. Ja, man kan godt komme fra Atlanterhavet ind, men hvad angår vanddybden, må vi bytte Capri ud med en fiskerjolle ellers må vi finde en anden vej for Capri. Nemlig ned gennem Intercostal Waterway fra Norfolk, den rute kender vi jo ganske godt og ned til Albemarle Sound for at sejle sydvest ind bag Cape Hatteris.\nMen The Outer Banks bliver det ikke til i denne omgang, for da vi gennemgik søkortene minutiøst, viste det sig, at den første bro nord for indsejlingen til The Outer Banks kun er 45 fod i højden og vores mastehøjde er 61 fod. Broen kan desværre ikke åbnes, så Capri kan kun besejle området bag Cape Hatteris ved at sejle ind syd fra, hvorfor det må vente til næste år. Det tog lige Carsten et par timer og et par glas rødvin, før han kom over denne ærgrelse og fik humøret op igen. Resultatet er, at det bliver nogenlunde samme vej tilbage til Charleston, som vi kom ad, da vi sejlede mod Norfolk. Det ændrede ikke mit gode humør, da jeg glæder mig til at sejle i ICW igen og opleve naturen.\nAndre udfordringer begynder at opstå, dog endnu ubetydelige – tror vi – men det ændrer sig over tid, det kommer jeg til lidt senere. Vi lægger ud fra Yorktown om aftenen den 15. august og har planlagt at sejle natsejlads til Norfolk, da strækningen er for lang til, med en dagsejlads, at kunne nå slusen ind til ICW, inden den lukker kl. 15:30. Til gengæld kom vi for tidligt til indsejlingen til Norfolk og måtte cirkle rundt i 3 timer, da vi ikke havde lyst til at anduve havnen i mørke.\nVed solopgang begyndte vi at anduve Norfolk. Fra indsejlingen, gennem havnen og frem til slusen er der ca. 35 sømil. Det er faktisk ikke så sjældent, at de afmærkede indsejlinger fra Atlanterhavet ind til havnene indenskærs – og som kun findes indenskærs – er mellem 15 og 20 sømil. Det skyldes alene de mange rev.\nUnder vores natsejlads oplevede vi, at vores bilge pump (pumpe der lænser vand fra sumpen nederst i kølen på Capri) kortvarigt gik i gang et par gange. Når det sker, er det første man gør, er at stikke en finger i vandet og smage, om det er fersk- eller saltvand. Ferskvand er en lækage indefra, irriterende, men skal selvfølgelig stoppes. Saltvand kommer udefra og det er straks værre, kan være en katastrofe, båden kan synke. Nu er det bare sådan, at vi på dette tidspunkt befinder os stadig i Cheasapeake Bay, hvor vandet er mest ferskvand, så ud fra smagen kunne vi ikke vurdere, hvor lækage kommer fra.\nDet tog vi i første omgang meget roligt, da vi før har oplevet, at strips og spændbånd på vandslangerne skal spændes ikke mindst ved watermakeren. I øvrigt hørte vi ikke mere til bilge pumpen det næste døgn, så vi foretog os ikke mere, da vi gik ud fra, at det bare var noget vand i sumpen, der havde aktiveret pumpens sensor under bølgegangen om natten.\nEfter at have sejlet 65 sømil, nåede vi slusen inden den lukkede og lagde til ved en lille bro (gratis) lige overfor den marina, vi lå i sammen med Lars og Bente til kr. 500.\nNæste morgen står vi op til vindstille og havblik. Vi glider langsomt ned gennem Albemarle and Chesapeake Canal. Træerne langs floden står som palisader og spejler sig smukt i vandet. Mosekonerne brygger. Åh, hvor jeg nyder igen at være i ICW.\nmosekonerne var på overarbejde\nCapri møder igen sin skæbne i det brune flod vand og får nok en gang skroget farvet i en brun moustache lignende udseende. Jeg håber inderligt, at vi kan polere det væk i Charleston, det klæder hende ikke. Den brune farve i vandet, er faktisk en slags garvesyre, der er skabt af forrådnelsen af blade og grene i floden. Det pynter heller ikke i toilettet, hvor vi skyller ud med flod vand. Det var meget mere spændende at betragte sit toilet med blåt og selvlysende fluorescerende vand fra Atlanterhavet (selvlysende alger).\nDet brune vand der laver moustache\nDer er lidt eventyr stemning over at sejle ned gennem ICW. Langs flodbredden ses træerne stå med deres nøgne rødder blotlagte (ligner lange tandhalse), fordi motorbåde med høj fart skaber så kraftige hækbølger, at sandet skylles væk fra trærødderne. Desværre resulterer det ofte i, at træet dør, hvorfor vi meget forsigtigt må bevæge os forbi træstubbe og flydende træstammer. Cikader og frøer skaber baggrundsmusikken, mens ørne, høg og gribbe svæver over Capri. Når vi bevæger os forbi sideafmærkningerne, der næsten alle er beklædt med fuglereder, så kan det nok være tonen får en anden lyd, hvis hunnen sidder og ruger på sine æg. Vi får skæld ud og klar besked om, at vi ikke har noget at gøre der.\nHejren står overalt\nLængere nede ad floden sejler vi langs kanten af The Dismal Swamp og bevæger os langs marskland og sumpområder. Det er mageløst, jeg kender ikke andre steder, hvor man finder disse naturomgivelser. Det høje siv, de lave nøgne træer. Det ser så uberørt ud og virker helt ufremkommeligt – sender lige en tanke til slaverne, der brugte sumpen som flugtvej. Jeg kan ikke beskrive det i ord, hvor fascinerende denne natur er, håber billederne kan gengive stemningen.\nICW er ikke kun ukendt hos danskere, men sandelig også hos amerikanerne. Nogle har hørt om den, men har aldrig oplevet den. De aner ikke, hvad de går glip af. Carsten havde hørt om ICW, men havde aldrig forstillet sig, at det er så bjergtagende en naturoplevelse.\nDa vi når ud i den bredere og mere åbne North Landing River frisker vinden op til 12 m/s. Det var ikke det, vejrudsigten havde forudsagt, så vi begynder at undre os over, hvad vejrguderne har planlagt. Vi har jo en orkan Harvey kategori 4 lige om hjørnet. Frisk vind er vi jo vandt til i Danmark, men her kan det være en udfordring at holde Capri i en meget smal sejlrende under disse forhold. Lad jer ikke narre, at selv om floden ser bred ud, betyder det ikke, at den kan besejles i hele sin bredde. Sejlrenden er ofte kun lige 30 m, så slæbebåde med pram lige og lige kan passere.\nSelv herinde blæser det op\nHvad gør vi, når vi møder en modgående slæbebåd med en dobbelt pram. Kalder ham på VHF radioen og gør ham opmærksom på, at vi har 2,3 m dybdegang og ikke kan sejle udenfor sejlrenden. Hvortil han ofte svarer, at det kan han heller ikke, da han stikker mellem 2,5 – 3 m. Gode råd er dyre her. Men heldigvis er skipperen på slæbebådene meget erfarne og kender floden som sin egen bukselomme og ved præcist, hvor vi begge kan få tilstrækkelig vand under køl, mens vi trækker ud af sejlrenden. Han guider os over radioen og ind til videre er det gået godt.\nDe store pramme fylder hele den dybe sejlrende\nJeg begynder nu at undre mig over, at vi ikke har hørt fra vores bilge pumpe. Det må betyde, at lækagen kommer fra watermakeren, der kørte sidste nat og ikke nu. Jeg kikker over på el panelet og ser til min skræk, at kontakten til bilge pumpen står på ”off”, den skal altid stå på ”on”. Jeg tænder den og straks går pumpen i gang i længere tid for at lænse alt vandet fra sumpen. En af os er uforvarende kommet til at slukke for pumpen, da man under natsejladsen har slukket kontakten til watermakeren – jeg siger ikke hvem, for det kunne jo aldrig være sket for mig.\nNu går jagten i gang på at finde lækagen. Carsten ligger på alle fire rundt om på båden, men finder ikke nogen lækage. Vi tager det stadig roligt og vil lige afvente at se, hvor meget vand der kommer i sumpen. 0,5 l i timen. Det er for meget. Pludselig kommer Carsten i tanke om, at vand kan komme ind ved propellens akse, hvis den gummi ”emballage”, også kaldt Black Jack er utæt. Han for ned og tager bagbeklædningen af motoren og finder lækagen. Kommer tilbage op til mig i cockpittet og meddeler dårligt nyt, at Capri skal op hurtigst muligt. Carsten er rigtig ærgerlig, fordi han netop havde udskiftet denne Black Jack inden afrejsen fra Danmark.\nI vores pilotbook finder Carsten et lille skibsværft i Belhaven, som vi vil nå næste eftermiddag. Selvom det er søndag, svarer de heldigvis telefonen og Carsten får en aftale om, at de vil tage Capri op næste dag, så snart vi ankommer. Faktisk får vi en sms om aftenen, da de lige vil høre om, vi stadig er ok. Og det er vi.\nVi når Alligator River, efter at have sejlet 80 sømil og ligger for anker bag en lille ø overfor den marina, vi lå i med Bente og Lars, der, hvor jeg gravede hele indsejlingen fri på vejen ind og ud. Derfor vil vi ikke ind i denne marina igen, men finder en ankerplads i nogenlunde bølge læ. Situationen forværres, for vi har ikke hørt pumpen i 2 timer, den er nemlig stået af. Så fat i håndpumpen oppe i cockpittet for at lænse vandet ud af sumpen. Shit. Heldigvis virker håndpumpen effektivt, den er i øvrigt også udskiftet inden afrejsen fra Danmark. Det betyder nu, at vi må sætte vækkeuret hver time, for at en af os kan stå op for at lænse vandet. Jeg lukker ikke et øje hele natten og tager derfor det meste af lænse vagten.\nSå snart solen står op, sejler vi videre. Da vi kalder ”brofætteren” på VHF radioen for at åbne Alligator River Bridge, forhører vi os lige om vejrudsigten, da vi stadig har meget mere vind, end vejrudsigten har forudsagt. Som ankerligger i ICW har vi ingen Wi-Fi. Han har dårlig nyt, at vi vil få mere end 15 m/s næste dag. Ved denne vindstyrke er det ikke forsvarligt at sejle med en langkølet båd i ICW, så glæden er, at vi har en aftale om at få Capri op.\nPå trods af lækagen nyder vi i fulde drag at sejle ned gennem den meget uberørte Alligator River – Pungo Canal. Billederne taler for sig selv.\nEfter 45 sømil når vi Belhaven og møder ejeren af skibsværftet ved en aftalt sideafmærkning ude i sejlrenden. Vi undrer os over, hvor skibsværftet er beliggende, for vi kan nemlig ikke se noget værft. Værfts ejeren kommer os i møde i sin motorbåd, hvor på siden der står Boat Towing U.S. (slæbebåd). Som hans sidebeskæftigelse er han en af dem, der kommer os til undsætning, hvis man er grundstødt, motorstop eller vandindtrængning. Derfor havde han sendt os en sms aftenen før mhp. at komme og hjælpe med at pumpe Capri fri for vand. Han forklarer os, at vi skal ind gennem den lille å foran os og ind til værftet. Carsten havde 3 gange, da de talte sammen i telefonen den foregående dag, sagt, at Capri stikker 2,3 m. Ejeren forsikrer os, at der er masser af vand 9-10 fod dvs. næsten 3 m – ingen problem og deres lift kan løfte op til 30 tons. Med andre ord vi har ingen grund til bekymring.\nI øvrigt meddeler han os, at vi vil ligge meget mere sikkert her i deres lille marina/værft, når nu vinden i morgen vil blæse mere end 30 m/s. Der er nemlig udsendt orkan varsel. Man forventer, at der i løbet af de næste 2 dage vil komme en tropisk storm i næsten orkanstyrke her gennem området. Vi har vel derfor ikke noget valg og må følge efter ham, da han vil vise os vej ind gennem den lille å, for at vi kan undgå at ramme en masse gammel stål arrangementer.\nVi har kun sejlet 100 m og vi står på grund. Det kan han ikke forstå, for der er jo masser af vand, gentager han. Men vi kommer ingen vegne. Vi kommer på slæb ca. 500m. På ikke noget tidspunkt er vi over 1,7m og ind imellem viser ekkoloddet 1,3 m. Stakkels Capri. Vi er dybt frustreret begge to. Ind kommer vi med megen besvær og mishandling af Capri. Sønnen, der er ved at overtage faderens værft, ser meget bekymret ud, da han ser Capris størrelse og fatter ikke, at faren har lokket os her ind.\nNu vil de have os ind i liften med hækken først, da siger vi nej, vi er selvfølgelig stærkt bekymret for roret. Vi er 5 personer til at trække Capri ind i liften med stævnen først. Men nu kan de ikke få bælterne ind under Capri, da hun jo står på kølen. Så vi kapitulerer og vender Capri meget forsigtigt under stærk overvågning af roret. Nu går det op for ejeren af værftet, at Capri ikke kan løftes tilstrækkeligt højt, så kølen er fri uden at vores radar og solpaneler på targabaren vil støde på liften. Liften er simpelthen ikke stor eller høj nok. Carsten havde i deres telefonsamtale oplyst ham om, at Capri er 40 fod lang, 4 m bred og 2,3 køl samt targabar med solpaneler og radar. Men ejeren havde tilsyneladende ikke hørt efter.\nNu må vi trække Capri ud igen for at vende hende for 3 gang. Så går det op for dem at vores forstag vil komme i klemme. Nu er det ved at blive mørkt og det styrt regner. Vi bliver enige om at må stoppe for i dag og gå videre i morgen. Sønnen løfter Capri, så kølen lige går fri og her hænger vi så svævende natten over, mens vi er ombord. Endnu en søvnløs nat. Jeg er grædefærdig af bare magtesløshed. Jeg er så rasende på ejeren, at han har bragt os i denne situation, at jeg kunne have spyttet ham mellem øjnene, mens han stod og smalltalkede og forsøgte at være morsom. Havde han talt sandt og indrømmet, at vi ikke kunne løftes hos dem, så var vi vendt om og sejlet tilbage til Norfolk. Det er for sent nu til at nå Norfolk eller Beaufort. Ingen normalttænkende sejler ICW om natten, det er alt for risikabelt.\nEjeren foreslår nu efter de tre forsøg i liften, at han kan trække os ud igen og lægge os i havn, for at vi kan sejle videre til Beaufort næste dage. Til det svarer Carsten vredt, aldrig i livet, om han vil sejle ud i en orkan – hvad fanden tænker han på (undskyld sproget).\nSønnen kommer forbi næste morgen kl. 8:30 som aftalt. Det er tydeligt, at han har det rigtigt dårligt over situationen. Han vil lige tage en kop kaffe oppe på kontoret og komme tilbage. Forståeligt nok. Men der er nu gået 1 time, vi sidder stadig alene på båden og venter. Jeg har efterhånden mistet al tiltro til deres professionalisme eller mangel på samme. Jeg har på fornemmelsen, at de helst ser ryggen af os, da de ikke kan løfte opgaven. Deres manglende tilstedeværelse kan jeg kun opfatte som en ”sit down strejke”. Til sidst ringer Carsten til dem og spørger, om de snart kommer. Svaret er ”det regner jo”. Nu får også Carsten nok af dem.\nVi har heldigvis fået internetadgang hos værftet og har nøje gennemgået tre forskellige vejrprognoser, der alle lover rimeligt vejr den næste dag. På nettet finder Carsten en anden bådværft tæt på Beaufort 65 sømil væk. Carsten kontakter dem og de lover at løfte Capri dagen efter. Imellem tiden har Carsten bestilt en ny Black Jack på nettet til levering næste dag på det andet skibsværft. Nu er plan B klar, hvorefter Carsten går op på kontoret og beder om, at vi bliver slæbt ud, så vi kan komme over i en anden marina mhp. at tage tidligt afsted dagen efter. Vi er trygge ved denne plan, da meget tyder på, at den tropiske storm er drejet ud mod Atlanterhavet tidligere end beregnet. Så vi slap med forskrækkelsen.\nDet går bestemt ikke bedre, da vi bliver trukket ud igen 500m. Først får Capris kø gravet en vandslange op fra deres havn, som vi sidder fast i. Fri kommer vi. Så står vi fast på grund igen, hvor ejeren må sejle fra side til side for at vride Capri fri. Midt i alle strabadserne får han sit slæbetov i sin skrue. Det er næsten helt surrealistisk. Carsten og jeg må bare stå og se til, hvordan Capri bliver mishandlet. 3 gange står vi fast på grund og endelig efter 1,5 time er vi tilbage i sejlrenden. Nu ryster båden. Er der sket noget med aksen? Sidder der noget fast i propellen med al det lort, vi er sejlet igennem. Vi stopper propellen, bakker og sætter den i fremgear, rystelserne er heldigvis forsvundet. Puha.\nVi tager en overnatning i den lille Belhaven City Marina med meget fine faciliteter og meget fin service fra Greg (dockmaster, havnefætter). I fint vejr sejler vi næste dag mod Beaufort. Fra Belhaven fører Pungo River os ned til Pamlico River, en mere åben og bred sejlrende, en sejlads der kan minde om at sejle i Køge bugt. Derefter en meget smuk tur ned gennem Goose Creek, sejlads som i Bøgestrømmen, men med marskland og sumpområder langs floden. Ud i Bay River der munder ud i den brede Neuse River, som er det eneste sted på ICW, hvor vi har set enkelte sejlbåde sejle for sejl ellers er det for jerngenua (motorsejlads). Og til sidst en enestående smuk sejlads ned gennem Adams Creek for at lægge Capri til kajen ved Jarrets Bay Boat Yard mhp. at få Capri op af vandet næste dag.\nHeldigvis står ”løfte-drengene” klar kl. 8 næste morgen. De virker, som om de har helt styr på tingene. Meget professionelt løfter de Capri ud af vandet i en kran, der er stor nok til at rumme hele Capri. Hverken for- eller agterstag, ej heller targabar med solpaneler og radar rører kranen. De lader Capri hænge i bælterne, mens der skal skiftes Black Jack. Men der opstår kortvarigt en lille krise, for der er ikke booket en mekaniker til jobbet, selvom Carsten havde bestilt det per telefon. En kommunikationsbrist. Øv øv og her hænger hun oppe i luften.\nHvad nu? Heldigvis kommer skibsværftets ejer os til undsætning og dirigerer en af sine mekaniker fra en af de andre båd over til Capri – en time senere er hun klar. Imens har Carsten skiftet zinkanoder og fået renset det sidste af fiskenettet (fra Portugal) af vores akse, hvor det var smeltet helt fast. Nu vil vores ”rope-cutter” (kniv på aksen der skærer reb m.m. over, hvis det kommer i skruen) være mere effektiv.\nReparationen, løft og reservedele koster os i alt kr. 6500 og 2 ekstra overnatninger i marina til kr. 800 – rigtig ærgerligt, da vi jo netop havde skiftet denne Black Jack ud inden afrejse fra DK. Endnu engang bliver vi bevidst gjorte om, hvor meget slitage, der sker på en båd på langtur. Selvfølgelig kan den være slidt op, vi har jo stort set kun motorsejlet, siden vi kom til USA, bortset fra 5 dages havsejlads med sejl. I floderne og Chesapeake Bay har det bortset fra en dagstur været motorsejlads.\nCapri kommer tilbage i vandet og vi sejler til Morhead City lige ved siden af Beaufort, hvor vi ankrer op bag en lille ø. Her bliver vi i 3 dage, da vi har frygtelige thunderstorms i 2 dage.\nVi har besluttet, at gå til havs mellem Beaufort og Carolina Beach, da vi på vores tur med Lars og Bente sad grundig fast ved New River Inlet, der altid sander til i ICW. I husker sikkert fra vores beretning, at vi forsøgte 5 gange at passere dette knudepunkt, men sad til sidst fast uden selv at kunne komme fri. Tow Boat U.S måtte trække os fri og det har vi ikke lyst til at gentage, slet ikke efter den mishandling Capri fik oppe i Belhavens skibsværft.\nUdfordringen ved at gå til havs i sydgående retning er ofte at vinden, bølgerne og strømmen er lige i snuden. Samtidig udfordres vi af, at der er langt mellem de indsejlinger (inlet), som Capri kan besejle, det betyder, at vi skal nå 65 sømil (rumbline dvs. direkte rute) i dagslys. Vi har ingen intentioner om at anduve en inlet af denne begrænsede størrelse i mørke, det vil være alt for risikabelt.\nDet går desværre, som jeg har frygtet. Vinden i snuden 8-9 m/s, med 2-3 m bølger mod os og 1,5 knobs modstrøm. Vi sejler kryds i 2 timer og vinden tvinger os længere og længere ud på havet, vi er nu kommet kun 5 sømil tættere på vores mål. Jeg siger til Carsten, at det her går ikke – vi skal pga. at vi krydser sejle langt mere end 65 sømil og vil aldrig kunne nå denne inlet i dagslys, så jeg foreslår, at vi vender om, sejler tilbage til Beaufort og fortsætter ned ad ICW. Han er enig.\nDet tager os 2 timer at nå tilbage, da strøm og vind skaber frygtelige ”overfalls” (høje krappe søer) i indsejlingen til Beaufort. Havet ser ud, som om det koger. Helt vildt og det er svært at styre Capri. Det gør det bestemt ikke nemmere, da 50-100 små fiskerbåde (motorbåde) med fuld kraft drøner ud af indsejlingen, mens de ingen styr har på deres både. En sejlbåd står på grund udenfor sejlrenden og Tow Boat U.S. x 2 er i gang med at slæbe ham fri.\nStår hårdt på grund – slæbe assistance er til stede\nPludselig kommer en security melding, at der flyder en dinghy rundt i sejlrenden. Alt sammen sker, mens et stort fragtskib slæbes ud gennem sejlrenden af 2 slæbebåde. Et rent kaos, et gedemarked og det bliver ikke bedre, da vi når ind i ICW.\nVi har valgt den forkerte weekend. Carsten kommer i tanke om, at det er ”Labour weekend”, sidste weekend inden børnene skal starte i skolen. Alt hvad der kan flyde er på vandet. Det er rimeligt stressfuldt at styre os ned gennem sejlrenderne i ICW, som ofte kun er mellem 30-50 m brede. Motorbådene kan jo bevæge sig lang ud af sejlrenden og har derfor ingen forståelse for udfordringerne hos kølbådssejlerne. Næ nej, de drøner forbi med 25+ kn og skaber meter høje hækbølger, der kaster rundt med Capri.\nNår det så er sagt, er det jo skønt at se alle disse glade mennesker nyde at være på vandet i det dejlige vejr. ICW mellem Beaufort og Carolina Beach ligger lige bag yderrevet, hvilket betyder, at vi sejler kun få sømil fra oceanet. Jeg oplever denne strækning af ICW helt anderledes smuk denne gang. Da vi sejlede turen med Bente og Lars, havde vi dårligt vejr de første to dage regn og alt var gråt med dårlig sigtbarhed, så vi oplevede ikke de smukke omgivelser. Den ene pragtfulde villa efter den anden beliggende på inder- eller yderrevet med egen strand og bådebro. Hvilket pragtfuldt sted at bo.\nI øvrigt har det undret mig en del, at disse villaer ofte kun er udstyret med en grill på terrassen evt. en bænk eller et par stole i skyggen, hvor man kan nyde sin G/T. Danskere ville have fyldt terrassen ud med spiseborde, lænestole m.m. Amerikanere er anderledes, de griller udenfor og nyder bøffen indenfor i aircondition. Efter at have oplevet en sommer her på USA’s østkyst, hvor den fugtige varme holder mennesker indendørs i aircondition, det være sig i huse, biler, supermarkeder og Malls, så har jeg nu fået større forståelse for, at deres sejlbåde også er udstyret med aircondition – med deraf irriterende støjgener for os andre på ankerpladsen.\nVejrguderne har sørget for godt vejr denne weekend og at lavvande er ved middagstid, hvorfor små sand øer popper op over alt langs ICW. Det er de lokale ikke længe om at finde ud af at udnytte. Motorbåde pakket med familie, venner, picnic taske og strandstole og så afsted ud på sin egen lille eksotiske sand ø og nyde livet. Herligt at tilbringe dagen på denne måde.\nVi finder en perle af ankerplads i et basin knyttet til kanalen som er udgravet og tilhører militæret, hvor vi har lov til at ankre for natten, men må naturligvis ikke gå i land. Stedet ligger kun 2 sømil fra vores næste dags store udfordring – knudepunktet ved New River Inlet.\nKl. 6:30 vi tager ankeret op og sejler ud for at møde vores udfordring kl. 7. På dette tidspunkt skal der være højvande ved den berygtede bøje 72B. Der er megen nervøsitet hos besætningen. Jeg beder Carsten om at styre, da det var ham, der stod ved rattet, da vi sidste gang blev slæbt fri og slæbt videre igennem passagen, så han ved præcist, hvor tæt vi skal gå på bøjen for at komme forbi. I al hans iver for at styre glipper hans opmærksomhed på afdriften, strømmen fører os ud af sejlrenden og jeg som sidder med blikket fæstnet på ekkoloddet, råber nedtælling til 1,8 m – ups, nu står vi igen på grund samme sted. I modsatte retning kommer nu et stort fartøj (arbejdsskib) i mod os. Shit. Men han tager det heldigvis roligt og standser sit skib, mens vi får bakket os fri og sniger os lige igennem passagen med 2 m under kølen og forbi ham.\nHigh Five. Vi klarede det og regner ikke med at få flere udfordringer på resten af turen, for det havde vi ikke sidste gang. Men træerne vokser ikke ind i himlen. Det bliver lavvande igen og vi går på grund 2 gange til, hvoraf den sidste gang kun er 5 sømil fra Carolina Beach. Her må der 3 forsøg til at komme, før vi er igennem forhindringen. Begge gange er vi midt i sejlrenden. Ja, ICW er fuld af overraskelser ved lavvande, når man sejler en kølbåd med ”lange ben”.\nDet er så heller ikke de sidste udfordringer, vi får denne dag. Ved Carolina Beach er der ikke vanddybde nok til Capri i de tre marinaer, der findes her. Sidste gang lå vi på en ankerbøje. Denne gang har vi besluttet at lægge os for anker, det er gratis, i stedet for at betale 20 USD per dag for en bøje i de 3 uger, vi forventer at være her. Det går ikke som planlagt, vi forsøger at lægge anker 3 gange, men når vi bakker på ankeret med motoren på 2200 omdrejninger, så skrider hun. Vi bakker altid hård på vores anker, så vi er sikker på, at den holder Capri selv i stormstyrke. Men havbunden her i havnen er muligvis fyldt med alt muligt eller sandbunden er for tynd. Det er første gang, at det ikke er lykkes os at lægge anker. Så vi må til sidst ty til ankerbøjen igen. For 20 USD sover jeg bedre om natten, hvis jeg skal overlade Capri til sig selv.\nDet gik i øvrigt helt galt i første forsøg med at lægge anker. Det her er dog aldrig sket for os før, vi synes ellers vi er ved at få nogen erfaring som ankerliggere, men træerne vokser heller ikke ind i himlen her. Carsten står ved roret og holder Capri op imod vinden, mens jeg lægger anker og kæde ud og er koncentreret om, hvor meget kæde, der kommer ud. Inden vi bakker på ankeret, tjekker jeg, at kæden er ved at være helt trukket ud. Jeg ser, at kæden ligger hårdt tilbage op ad Capris skrog. Shit.\nJeg tror, at vinden har vendt Capri sidelæns, mens medstrømmen har skubbet Capri op imod kæden, så jeg meddeler det til Carsten og beder ham om forsigtig at bakke Capri. Det hjælper ikke tværtimod, ser jeg, at kæden strammes endnu mere ind mod skroget. Det går nu op for mig, at kæden har sat sig omkring kølen og råber til Carsten, at han skal stoppe med det samme. Nu er gode råd dyre. Vi lægger mere kæde ud – gudskelov slipper kæden kølen. Sådan kan det gå, når vind og stærk strøm 2 kn går i modsatte retninger, mens man lægger kæden ud. Vi er blevet en erfaring rigere og forhåbentligt skete der ikke noget med kølen.\nNu nyder vi Marshalls og Debbies Beach House. Vejret skifter meget mellem dejlige solskinsdage og dage med thunderstorms, så det vil noget. Capri bliver højtryksspulet ind imellem, men det trænger hun også til.\nVi er jo midt i orkansæsonen og vi holder skarpt øje med tropiske storme og orkaner. Lige nu er vi meget bekymret over Irma, der går nord mod Florida. Vælger den at følge den amerikanske kyst, så er vi midt i den. Vi skal nok søge væk og mere indenlands, men hvad med vores stakkels Capri, den er vi mest bekymret for, hvis uheldet er ude. I givet fald vil vi fortøjer hende til to ankerbøjer i 45 graders vinkel, så hun stadig kan svaje og håbe på, at hun klarer den, at hun overlever. Jeg håber inderligt, at disse katastrofale lavtryk, vil gå ud i Atlanterhavet.\nJose, som er den næste orkan i rækken, synes tidligere at bøje af mod nord og forhåbentligt bliver ude på havet. Katia i den Mexicanske Golf går vest på. De lokale er vandt til storme og orkaner, men vi er bestemt ikke vandt til orkaner i kategori 4 eller 5. Vi kan takke England, Skotland og Norge, der for det meste redder lille Danmark fra de værste katastrofer, selvom stormsurge (stormflod) har været en stor udfordring for mange danske hus- og bådejere.\nLige nu føler jeg, at orkanerne står i kø ude i Atlanterhavet og det berøver da ind imellem mig min nattesøvn. Carsten tager det meget mere roligt. Vi følger vejrmeldingerne på NOAA flere gange om dagen.\nEn sidste melding om orkantruslerne inden jeg sender denne beretning ud:\nIrma, der er den værste orkan i mands minde med 300 km i timen, har allerede fået ”øgenavnet” THE BEAST (Bæstet). I følger sikkert med på nyhederne derhjemme.\nHvad betyder det for os, der befinder os her i Carolina Beach NC? Vejrprognoserne ind til videre siger, at Irma rammer os med en vindstyrke på 25+ m/s (stormstyrke) og vindstød på 37+ m/s (orkanstyrke), sandsynligvis søndag nat og hele mandagen. Der er endnu ingen meldinger om stormsurge, hvor meget stormflod vi får. Det er vind og stormflod, der er den største trussel mod Capri, ikke regnen. Vi håber inderligt, at Irma forbliver ”kun” en tropisk storm hos os, for en orkan kat 5 eller 4 kan Capri næppe overleve. Sidste meldinger er, at orkan ”cone” drejer mere mod vest, men det er stadig meget usikkert, hvilken bane Irma vælger, når hun nærmer sig Florida. Ingen tvivl om, at jo mere Irma bevæger sig mod vest, jo mere sikkert er det for Capri og os.\nCapri har ind til videre passet rigtig godt på os, hvorfor vi selvfølgelig vil gøre alt, hvad vi kan for at passe på hende. Der er ingen muligheder for at få hende på land her i Carolina Beach. Marinaerne er meget små og ikke særlig dybe, så det er heller ingen option.\nVi er af den opfattelse, at Capri er bedst sikret ved at forblive på den ankerkugle, hun er fortøjet til lige nu. En stor ankerkugle der er fæstnet med en kæde (udskifte for 5 år siden) til en kæmpe betonblok på havbunden. Fortøjningen på ankerkuglen er skifte for en måned siden. Vi har fortøjet Capri med en stormbridle på 7-8 m (kraftigt reb der har en elasticitet på 1,5m).\nI dag har vi brugt dagen på at tage sejlene ned og alt der kan afmonteres, er stuvet nedenom læ. Resten er surret godt fast. Sprayhood, bimini, strømpe og lazybag er alt sammen pakket ned. Hun står helt nøgen tilbage. Vi vil stadig bruge vores dinghy de næste to dage, så vi kan komme ud og inspicere Capri, men lørdag tømmes ”lille Capri” for luft og pakkes ned i sin taske og sammen med motoren opbevares begge dele i garagen her i huset.\nPå lørdag beslutter vi, hvad vi selv gør. Hvis Irma forbliver en tropisk storm, bliver vi i huset, men hvis det bliver værre, så kører vi langt væk. Vi har allerede lejet en bil fra i dag, man skal være hurtig ude – lige så med ankerkugler, da vi kom der ud i dag, kunne vi se, at de 9 andre ankerkugler var reserveret.\nVores største bekymring er Capri, det er meget svært at forlade hende og overlade hende til sig selv. Det er ikke bare en båd (genstand), det er vores hjem og Capri har en sjæl. Hun er nærmest blevet en del af familien. Husk vores liv på havet er helt afhængig af hende.\nVi skal nok holde jer orienteret med korte mails.\nSeptember 10, 2017 carstenogvinni\nOne thought on “Vinni – Norfolk tilbage til Carolina Beach”\nAnnette Rolighed Christensen says:\nKære Vinni og Carsten!\nHar fulgt “bæstet” nøje, og håber den ikke har været for hård ved jer, inklusive Capri. I har nok ikke netadgang lige nu, men jeg glæder mig til at høre livstegn fra jer! Tusind tak for fantastiske rejsebeskrivelser og videos, meget spændende at følge og dejligt at fornemme jeres begejstring for jeres “nye” liv. Tænker dog også, at det må være rart ind imellem at få fast grund under fødderne men mest af alt at få sovet hele nætter igennem som nu, hvor I en tid skal være babysittere 😀\nHer i lille DK har det været en pænt sløj sommer. Vi har brugt hele sommeren på at bygge en udestue, hvor det meste gik galt, men nu står den da! Vi har været på ferie 14 dage i lejligheden syd for Malaga, fantastisk med sol, varme og havvand ….. Men det kan jo ikke komme bag på jer 😎😍😂😄🤗😆😉😋\nSer frem til at høre fra jer, bedste hilsner,\nPrevious Previous post: 10.000 sømil – en milepæl\nNext Next post: Irma ved Carolina Beach


Den dyre nåde – Gud i vold – Document\nDen dyre nåde – Gud i vold\nAf: Nana Hauge\t29. juli 2018, 21:04\nMichael Ancher Vil han klare pynten (1837) Skagen museum\nNår fiskerne på vestkysten i gamle dage skulle ud med redningsbådene gennem brændningen for at hjælpe en nødstedt kutter, hviskede de til sig selv: ”Gud i vold.”\nJeg tror ikke, at de ikke var bange. Mod er nemlig ikke det samme som ikke at være bange. At være modig er at være skræmt fra vid og sans og så gøre det man frygter alligevel.\nMod er frygt, der har bedt sine bønner, som et klogt menneske, engang har sagt.\nJesu følgere var få og de var lige så udsatte som skrøbelige redningsbåde i brændningen, Men selvom de er udsatte, skal de ikke frygte. Selvom de er i håbløst mindretal, skal de ikke miste modet. Selvom deres mission ser håbløs ud, skal de ikke fortvivle. For det de håber på, afhænger ikke af om de er mange eller få, om de er håbefulde eller håbløse, men af at Gud har besluttet at give dem riget.\nDet var tilsagnet om dette rige, der gjorde dem i stand til at gå ud på den farefulde mission, de skulle ud på. Et farefuldt og slidsomt arbejde var det at forkynde evangeliet og gøre Jesu navn kendt. Men de havde fået riget. Det, som Paulus i sit brev til Timoteus, kalder en nådegave, en Ånd fuld af kraft og kærlighed og med den Ånd en kaldelse ud i verden til en særlig mission.\nDe havde fået meget og derfor forventes der også meget af dem. Det gælder alle kristne. Vi er købt dyrt og skal nåden ikke være billig nåde, så skal den efterfølges af handling,\nSådan skrev den tyske præst og modstandsmand Dietrich Bonhoeffer, i bogen Efterfølgelse. Den dyre nåde, siger Bonhoeffer, er dyr, fordi den kalder til efterfølgelse og handling, dyr er den, fordi den koster mennesket livet, det gamle liv i vildfarelsen, nåde er den derved, at den skænker et menneske livet og den ånd, der ikke er fej. Dyr er nåden fremfor alt, fordi den har været dyr for Gud, fordi den har kostet Gud hans søns liv. ”I blev købt dyrt” som der står i Bibelen.\nBonhoeffer skrev på bogen samtidig med, at han var dybt engageret i en kirkekamp på liv og død. Sammen med en gruppe præster, som ikke stiltiende ville se til, at den lutherske kirke gradvist blev nazificeret til en grad, så præster efterhånden måtte sværge troskab mod Føreren, etablerede han en Bekendelseskirke, hvis præster med livet som indsats talte nazismen imod blandt andet i jødespørgsmålet. Som han sagde: Den, der ikke råber for jøderne, skal ikke synge gregorianske salmer!\nMen efterfølgelsen har en pris, påpegede Bonhoeffer. Peters og de andres discipelskab blev dyrt. Efterfølgelsen kaldte dem ind i martyriet. De modtog den dyre nåde. For Bonhoeffer sønderbrød efterfølgelsen hele hans eksistens. For ham blev prisen for efterfølgelse også døden. Han blev henrettet i fængslet, kort tid inden Tyskland overgav sig til de allierede.\nDet er nu vores opgave at finde vores plads i Vor Herres store værk. Alle kristne er kaldede til at gøre noget og mindre end Bonhoeffers indsats kan også gøre det. Vi kan alle på den ene eller den anden måde love og prise og ære og takke Gud ved vore handlinger. Hver fugl synger med sit næb. Eller som Paulus siger det et sted: vi er alle lemmer på eet legeme. Ingen kan undværes ligesom det er svært at undvære en hånd eller en arm. Vi har forskellige opgaver ligesom kroppens forskellige dele har det. Men alle kan vi ære Gud og det kan være ligeså godt at feje gulvet og holde sit hus rent og pænt, som det kan være at tage ud med læger uden grænser.\nBonhoeffers indsats kan ikke diskuteres. Han var en helt. Men der er også heltene derhjemme. Dem der tager sig af børn og ældre, hvem de der kæmper kampen ude i fronten slet ikke kan være foruden. Sådan er vi alle lemmer på eet legeme.\nLuther siger et sted i sin katekismus, at der hvor forældre tager sig af deres børn og af hinanden, der findes den største og hellige kirke og det siger han nok, fordi han ved, at hvis ingen tog sig af denne vigtige opgave det er at bygge et hjem op og opfostre børn, så ville vores verden falde sammen.\nDet er slående, når man læser Paulus breve og når man læser urmenighedens vidnesbyrd, at det hele kunne nok synes overmenneskeligt hårdt, men de arbejdede jo for en større sag. De var evangeliets tjenere, Guds kirke. Hans arbejdere. Og:\n” …de, der håber på Herren, får nye kræfter,\nde vandrer uden at udmattes.”\nDet var det, de kristne erfarede. Hvordan visheden om at høre Kristus til, hvordan håbet om den evige sejrskrans gav dem det mod, der skulle til for at de kunne kæmpe og vinde.\nDet, der gjaldt dem, gælder også os. Vi kan også give os Gud i vold og derved vinde ørnevinger.\nOg der er noget at gøre for os alle. Vi skal ikke alle redde nødstedte fiskerbåde eller ofre livet for sandheden, men der er også masser af andre vigtige ting at gøre og der er noget at gøre for os alle. Alle er indbudt. Ingen behøver at stå udenfor. Der er ingen, han ikke kalder på. Der er ingen, han ikke kan bruge og der er ingen gerning, ingen indsats, der er for lille eller ringe til Ham. Sådan er det, at være kristen at have fået betroet en gerning. At være indbudt til arbejde. Gudsriget er at blive sat i arbejde, og at vidne om Gud kan vi gøre på mange måder. Det er pointen.\nSå er der spørgsmålet om straffen, hvis man ikke gør det. Dertil vi jeg spørge? Er det ikke sådan, at dommen allerede er sagt, hvis man nægter sig selv at være med i Guds rige? Hvad får et menneske ud af at stå ledig på torvet? Hvad får et menneske ud af at nægte sig selv arbejdet i Guds rige? Flygter man da ikke fra sin bestemmelse? Ja, hvad får et menneske ud af at nægte sig selv åndelig føde? Får det menneske ikke et hult bryst og en fej ånd?\nDet må enhver gøre op med sig selv. Jeg vil blot opfordre til ikke at glemme, at nåden er dyr nåde og at den kommer med en opfordring til efterfølgelse. Lad os aldrig glemme, at vi har ikke fået en fej Ånd, men en Ånd med kraft, kærlighed og besindighed. Vi må lade den Ånd tage bolig i vores hjerter, så vi får ørnens vinger og løvens hjerte. Lad os være løvehjerter. Gud i vold.\nPrædiken til 9. s.e.t.\nDEN DYRE NÅDE\n4 Giv mig Gud\n504 O Gud vi falder dig til fode\n391 Dit ord, O Gud (mel: O havde jeg dog tusind tunger)\n30 Op alle som på jorden bor\n518 På Guds nåde\nEsajas’ Bog 10,1-3\nAndet Timotheusbrev 1,6-11\nLad være med at undskylde din tro - 9. februar 2020\nDen gode hyrde - 8. april 2018\nSyndernes forladelse - 12. november 2017\n« Mellemspil – Borodin: Polovetsiske danser fra Fyrst Igor (1887-90)\nPiazza delle Erbe, Verona »\nLad være med at undskylde din tro


Køb AeroSleep Topmadras Børneseng | Jollyroom\nDu sparer: 120 DKK (-15%)\nAeroSleep Topmadras Børneseng - en skøn topmadras af vandtæt kvalitet, der skaber et beskyttende lag på barnets seng, som værner mod allergifremkallende stoffer og bakterier, helt uden brug af kemikalier.Læs mere\nAeroSleep Topmadras Børneseng - en skøn topmadras af vandtæt kvalitet, der skaber et beskyttende lag på barnets seng, som værner mod allergifremkallende stoffer og bakterier, helt uden brug af kemikalier.\n•\tTopmadrassen sættes fast på madrassen (madras købes separat).\nSkulle det ske, at barnet tisser i sengen, suger det absorberede lag fugten op, og forhindrer den i at nå den nederste madras. Barnet bliver desuden ikke vådere af at ligge i sengen efter uheldet, da 3D-strukturen skiller barnet fra lækagen.\nDet er videnskabeligt bevist, at AeroSleeps topmadras skaber en barriere mellem barn og madras, som stopper støvmider fuldstændigt. Barrieren stopper også 99,77% af de allergifremkallende stoffer, så de ikke når barnet.\nVaskeanvisning: 60° C i vaskemaskine.


Morten Sørensens blog » 180grader\nArchive for the ‘180grader’ Category\nIngen rød tråd på 180grader\nI dagens leder på min yndlingsavis 180grader får Liberalisterne tørre tæsk. Men som jeg skriver i mit svar til lederen, så har 180grader ingen råd tråd i deres holdninger på dette område. Med den ene hånd forslår avisen utopiske smalle ideologiske partiprojekter og klandrer Liberalisterne for et realpolitisk bredt appellerende skatteforslag, og med den anden hånd beskyldes liberalisterne for at være ideologiske nørder. Læg dertil, at 180grader i starten var meget begejstrede for Ny Alliance trods alle dens forslag om mere statslig regulering.\nLæs videre på 180grader, jeg håber, der kommer en god debat.\nPosted by Morten Sørensen under 180grader & Liberalisterne | 5 Comments »\nSpændende debat på 180grader\nDagens klumme på 180grader er af VU´s landsformand, Thomas Banke. Han mener, at regeringen har skaffet små liberale sejre, og derfor er en borgerlig regering bedre end en socialdemokratisk regering uanset hvad.\nDet har medfulgt en god debat, hvor jeg vil tillade mig at bringe et indlæg fra denne debat skrevet af en “Allan” (fra skattetryk?). Dette indlæg beskriver meget kort og præcist problemstillingen og det store problem med Venstre:\n19. sep 12:41 af Allan\nDet vi kan lærer af de seneste 16 års politik i Danmark er at en hvilken som helst regering, for at fastholde magten, er nødsaget til at overbyde sine politiske modstandere på netop deres hjemmebane.\nNyrup var nød til at sænke skatten for at få de radikale med, og kunne tillade sig det idet det var let at tillægge oppositionen endnu være motiver. Tilsvarende blev Nyrup-regeringen nød til at foretage opstramninger på det retspolitiske område og i princippet på flygtninge- og indvandre området. Modsat med AFR-regningen, der nød til at bevæge sig langt ind på den socialdemokratiske hjemmebane.\nValget står altså mellem at stemme på S og få en borgerligt orienteret politik samt en liberal debat om personligt ansvar, ret til eget liv, tid og ejendom etc. eller at stemme på Venstre og få en socialdemokratisk politik og ingen liberal debat, hvilket åbenbart er det Venstre ønsker.\nValget var frem til fremkomsten af Ny Alliance ikke svært. Hvis de dog blot ville pege på Helle.\nPS: En blank stemme er for defaitistisk\nHvis det ikke skulle lykkedes os i Liberalisterne at blive opstillingsberettiget, så var det da værd seriøst at overveje at stemme på S i stedet for at blive hjemme eller skrive John Galt hen over stemmeseddelen.\nPosted by Morten Sørensen under 180grader & Liberalisme & VU | 7 Comments »\n180grader er en dejligt forfriskende nyskabelse i den danske medieverden. Ole Birk Olesen har ganske ret i, at journalistens politiske overbevisning er med til at bestemme hvilke historier, der graves frem, og hvordan historierne skal vinkles.\nDa journalistere ligger langt mere til venstre end resten af befolkningen, er jeg enig med OBO i, at der mangler historier med liberal vinkling. Derfor er 180grader blevet en af mine foretrukne aviser.\nMen dagens leder skraber altså bunden med sin Erasmus Montanus logik. Jeg har skrevet en kommentar til lederen på 180grader, som lyder:\nArgumenterne i denne leder er langt langt under normal standard for 180grader. Så vidt, jeg forstår, er hypotesen:\n– Flere skydevåben giver færre indbrud, mord og selvmord.\n– Færre på offentlig forsørgelse giver færre indbrud.\nDet hele kan skydes ned med et eksempel: USA. Mig bekendt er der både færre på offentlig forsørgelse og flere skydevåben end i Danmark, men både mordraten og kriminaliteten i øvrigt er større end i Danmark.\nOg hermed har jeg ikke argumenteret for negationen af lederens hypotese, hvilket jo ville kunne skydes ned med et eksempel: Schweiz.\nOmend ideologi er godt, så synes lederen altså at være totalt blændet af sin. Verden er mere komliceret end som så.\nLederen slutter af med at skrive:\n“Hypotesen kan belyses med et tankeeksperiment: Man kan forestille sig, at man selv er potentiel indbrudstyv eller røver. Vil man så have lige så stor lyst til at begå sin kriminelle handling, hvis man ved, at der med meget stor sandsynlighed er skydevåben hos beboerne i det hus, man vil bryde ind i? Vil man måske blive afskrækket fra at røve en butik, hvis man har en idé om, at ekspedienten meget vel kan være bevæbnet med riffel eller pistol?”\nMen man kan vel lige så godt argumentere for, at hvis indbrudstyven ved, at villaejeren vil skyde efter ham, ja så må tyven hellere skyde først. Forholdene i USA kunne vel pege i den retning.\nI forhold til våbenlovgivning vil jeg indtage et ulitaristisk synspunkt, at den skal indrettes således, at risikoen for, at en uskyldig bliver slået ihjel, bliver mindst. Indtil videre har jeg ikke set overbevisende argumenter for, at min risiko for at blive uskyldig dræbt mindskes af, at der kommer flere skydevåben i omløb, og at jeg får lov til at gå med en pistol.\nProblemstillingen er dog svær, og som Jesper Vejby skriver på sin blog, “vil forskellige samfund og forskellige kulturer [måske] have hver deres ideelle løsning.“\nPosted by Morten Sørensen under 180grader & Medier | No Comments »


Hälsans Kök® Sensational™ Fillet Pieces er et vegansk alternativ til kylling, der med sin neutrale smag og alsidige anvendelsesmuligheder er et godt basisprodukt til det plantebaserede køkken. Sensational™ Fillet Pieces er fortilberedte, saftige og har en god konsistens, der bevares ved opvarmning. De er lavet af sojaprotein, hvilket gør dem til en god kilde til både protein og kostfibre. Brug dem i salater, sandwich, pasta, wok og gryderetter.\nVEGANSK - GLUTENFRI - LAKTOSEFRI\nSensational™ Fillet Pieces er fortilberedte og kan derfor både bruges direkte som de er eller varmetilberedes. Prøv at bruge Sensational™ Fillet Pieces direkte som topping til nachos eller steg dem i tempura og kom dem i en snack box.\nFind mere inspiration til snack bokse her\nPrøv at lave et vegansk alternativ til en klassisk hønsesalat med Sensational™ Fillet Pieces. Kog dem op med OSCAR® Stegt Smag krydderi og lad dem efterfølgende trække i lagen. Dette gør at de ”mørner” yderligere samt at volumen øges, da de optager op til 50% væske.\nFind mere inspiration til plantebaserede retter til højtiderne her\nVeganske sojaproteinbidder, dybfrossen.\nRehydrerat sojaprotein (90,2%), vegetabilsk olie (raps), eddike, gærekstrakt, aroma.\nKan indeholde: æg, hvede (gluten), sennep, sesamfrø og selleri\nEnergi (kJ) 655\nOpbevaring på frost: Opbevares ved -18°C.\nOpbevaring efter optøning: Opbevares ved <5°C. Må ikke genfryses.\nHoldbarhed på frost: 15 måneder\nHoldbarhed efter optøning: 5 dage\n6-8 min. dybfrossen\n4-7 min. optøet\n12-15 min. dybfrossen\n9-12 min. optøet\nStk. Kolli Pallelag Palle\nIndhold: 1 pose/2 kg 2 poser 8 kolli\nNetto kg 2,0 4,0\nBrutto kg 2,15 4,45 385,0\nLængde/dybde, mm 75 400 1200\nBredde, mm 250 300 800\nHøjde, mm 420 154 1685\nRustik karrysalat m. æbler, rødløg og Sensational™ Fillet Pieces\nTarteletter med Sensational™ Fillet Pieces\nKrustader med stuvede svampe og Sensational™ Fillet Pieces\n“Æbleflæsk” på Sensational™ Fillet Pieces, æbler og løg\nStir fry (vegansk)\nSatay-spyd med peanutsauce (vegansk)\nPizza med svampe (vegetarisk)\nBønnecassoulet, varme krydderier og Sensational™ Sausage\nSensational™ Fillet Pieces med svampecreme\nTikka masala (vegansk)\nPho Nudelsuppe (vegansk)\nSalatwraps med Sensational™ Fillet Pieces satay\nTortilla wrap med Sensational™ Fillet Pieces\nThailandsk grøn karry\n"Grøn" paella med Sensational™ Fillet Pieces, Sensational™ Sausage, asparges og citron\n"Varm" salat med Sensational™ Fillet Pieces, nye kartofler, pocheret æg og brunet smør sauce\nForårs frikassé med Sensational™ Fillet Pieces, nye gulerødder, ærter og asparges\nMarineret squash crudité med sprøde Sensational™ Fillet Pieces, merian, citron og parmesan\nButter Sensational™ Fillet Pieces med rå græskarsalat, mynte og naanbrød\nGrillede yakatori-sticks med fermenteret pebersauce og ingefærsyltet agurkesalat\nSprøde tacos med Sensational™ Fillet Pieces marineret i mole-sauce, grønkål og salsa verde\nNudelsuppe, Sensational™ Fillet Pieces, bønnespirer, spinat, nudler, bouillon og forårsløg\nSe de andre Hälsans Kök produkter i sortimentet


Få 3 tilbud på din tagopgave i Nørre Snede - Roofing\nFå 3 tilbud på din tagopgave i Nørre Snede\nNyt tag såvel som vedligehold af eksisterende tag kræver stort arbejde Det er langt fra alle, der har tiden eller evnerne til selv at udføre det arbejde. Det kan nemt være en dyr omgang at arbejde med taget og det er vigtigt at få nogle kompetente håndværkere til at arbejde med taget, af den grund er der her på hjemmesiden fundet muligheden for at modtage 3 gratis og uforpligtende tilbud på din tagopgave i Nørre Snede. Nedenfor er der en oversigt over de forskellige typer tagarbejde, som tilbydes i netop dit område.\nNyt tag i Nørre Snede\nEr det tid til nyt tag? Så få 3 uforpligtende tilbud på nyt tag uanset om det drejer sig om et eternittag, betontag, ståltag eller et tag bygget i ganske almindelig tagpap. Du skal blot klikke her og så skrive en kort beskrive dit behov for nyt tag, og så modtager du 3 uforpligtende tilbud på et nyt tag fra dygtige fagfolk, der laver nyt tag i netop Nørre Snede.\nTagrenovering i Nørre Snede\nNogle gange kan tagreparation eller tagrenovering være det samme som et nyt tag, men det er langt fra altid, at det er tilfældet. Benyt formlen du kan finde her og få 3 gratis og uforpligtende tilbud på tagrenovation fra fagmænd, der kender Nørre Snede, og som kan komme med deres bud på, hvad der skal gøres og hvor meget det vil koste.\nTagrender i Nørre Snede\nEr det ved at være tid til at få rettet op på tagrenderne eller skal du til at have helt nye tagrender? Så kan du her modtage 3 uforpligtende og gratis tilbud fra lokale fagfolk, der har erfaring med at opsætte tagrender. Hvis du allerede nu har en fornemmelse af at du foretrækker tagrender af stål, kobber, zink, aluminium eller et helt andet materiale så skriv det gerne ellers så bare skriv, at du gerne vil have fikset eller sat tagrender op. Du kan få 3 gratis og uforpligtende tibud på tagrender ved at trykke på linket her.\nMaler til tag i Nørre Snede\nEr det ved at være tid til at få malet jeres tag? Så kan du få 3 uforpligtende og gratis tilbud her fra malere, der er vant til at håndtere maling af tage. Nedenfor kan du se et eksempel på maling af taget med sprøjtemaling, der er den mest brugte type maling til tage.\nTagrensning i Nørre Snede\nTagrens eller tagafrens er ikke den sjoveste opgave at kaste sig i lag med, men det skal jo en gang i mellem gøres. Du kan få 3 uforpligtende tilbud her fra fagfolk, som er vant til at arbejde med tagrens.\nAlgebebehandling af tag i Nørre Snede\nAlgebehandling af tag er som regel heller ikke den sjoveste opgave. Det er vigtigt, at der bliver brugt de rigtige materialer. For mange er der ikke forskel på en tagrensning og en algebehandling af tag, men det kan der faktisk godt være. Det kan være en fordel at kombinere en algebehandling af tag med maling af tag, men det er ikke nødvendigt. Du kan få 3 uforpligtende og gratis tilbud på algebehandling af taget her og hvis du også ønsker et tilbud om maling af taget på samme tid, så skriver du det bare under opgavebeskrivelse.


FIR-Tech Arkiv - PEEK\nHesten vælger ikke selv, og derfor er det et fælles ansvar at sikre, at hestens velfærd altid kommer i første række. Men hvordan defineres det om det er velfærd eller blot velvære. Og hvor meget skal vores awareness egentlig fokusere…\nAf Camilla Witte\t24. november 2020\nEn hård tid blev til en god dag i stalden\nEt lidt langt indlæg, men den sidste uge har været meget hård – både for mig, men også for M. En hård tid Som i har kunne læse i et indlæg (læs her) så ramte jeg…\nAf Bittens horseworld\t16. november 2020\nMit værste styrt\nI dag skal i høre lidt om mit værste styrt til dato! Samt lidt om hvad der har hjulpet på min skade. Det gad hun hvert fald ikke Den gang da jeg var 13 år gammel (eller…\nAf Bittens horseworld\t25. oktober 2020\nVil du give din hest det bedste dækken denne vinter?\nSå er Catagos FIR-Tech turnout dækken måske det helt rigtige valg! Dækkenet er udviklet til at give din hest den absolut bedst komfort og holde den tør og varm i al slags vejr. Dækkenet har en fantastisk pasform og har…\nAf Catago Equestrian\t22. oktober 2020


LBT Filforlängelse - What is .lbt and how to open? - ReviverSoft\nStartside » Filudvidelser » L » LBT File Extension\nDu er her, fordi du har en fil, der har filtypenavnet slutter i .lbt. Filer med filtypen .lbt kan kun blive lanceret af visse programmer. Det er muligt, at .lbt filer er datafiler snarere end dokumenter eller medier, hvilket betyder, at de er ikke beregnet til at blive set på alle.\nhvad er en .lbt&nbspfil?\nLBT filtype bruges til en FoxPro Label Memo skabt af Microsoft Corporation. LBT bruges af Visual FoxPro og indeholder tekstuelle noter. LBX fil. Det er et sæt af værktøjer, der bruges til at skabe web, desktop og database applikationer. Visual FoxPro er en data baseret programmeringssprog udviklet af Microsoft Corporation med Microsoft Windows som sit styresystem. Den anvendes til Visual FoxPro-platformen er X86 og udvikling status er i øjeblikket i kode Vedligeholdelse hvilket betyder, at yderligere fremskridt er blevet betragtet som unødvendig på grund af troen på dens skabere, at programmets levetid allerede har opnået, hvad det ønsker at nå. Det blev oprindeligt kendt som XBASE, et medlem af klassen af sprog, hvis syntaks er baseret på programmeringssproget dBase. VFP (Visual FoxPro) blev afledt fra FoxPro (FoxBase), som blev oprettet ved Fox Software i 1984. Ordet "visuelle" blev tilføjet, når begge Microsoft Corporation, og Fox-teknologier fusionerede i 1992.\nhvordan man åbner en .lbt fil?\nIværksættelse af en .lbt fil, eller enhver anden fil på din PC, ved at dobbeltklikke på det. Hvis din fil foreninger er indstillet korrekt, at det program, der er beregnet åbne din .lbt fil vil åbne den. Det er muligt, du kan få brug for at hente eller købe den korrekte anvendelse. Det er også muligt, at du har det rigtige program på din pc, men .lbt filer endnu ikke er forbundet med det. I dette tilfælde, når du forsøger at åbne en .lbt fil, kan du fortælle Windows, hvilket program er det rigtige for den pågældende fil. Fra da af, åbner en .lbt fil vil åbne den korrekte anvendelse. Klik her for at lave .lbt filtilknytning fejl\napplikationer, der åbner en .lbt fil\nVær omhyggelig med ikke at omdøbe udvidelse på .lbt&nbspfiler eller andre filer. Dette vil ikke ændre filtypen. Kun speciel konvertering software kan ændre en fil fra én fil til en anden.\nEn fil udvidelse er det sæt af tre eller fire tegn i slutningen af et filnavn, i dette tilfælde, .lbt.&nbspFiltypenavne fortælle dig, hvilken type fil det er, og fortælle Windows, hvilke programmer kan åbne den. Windows ofte knytter en standard program til hver filtype, så når du dobbeltklikker på filen, starter programmet automatisk. Når dette program er ikke længere på din pc, kan du nogle gange få en fejl, når du forsøger at åbne den tilknyttede fil.\nFIX .lbt FILE ASSOCIATION ERRORS\nFix .lbt filudvidelse nu


En nem - men god - løsning på en hurtig pakkekalender - It's Fashion, Baby!\nEn nem – men god – løsning på en hurtig pakkekalender\nDer er (heldigvis) ikke længe til 1. december, og det betyder også, at der i mange danske hjem på dagligt basis bliver åbnet pakker af både små og store, der hver dag glæder sig til en pakkekalender eller kalendergaver.\nHvis man ikke har været så forudseende at begynde at købe dem i god tid, så kan det faktisk hurtigt blive en helt uoverskueligt opgave, at skulle sørge for 24 pakker – og måske endda 48 eller 72, hvis man har flere børn, der skal begaves på daglig basis gennem hele december.\nJeg er i stor stil tilhænger af at springe over, hvor gærdet er lavest – i hvert fald, når man får et resultatet, som er lige så godt -eller måske endda endnu bedre – end de løsninger, der kræver lidt for meget tid, indsats og tankevirksomhed i en travl hverdag som småbørnsfamilie.\nDerfor er det også helt fantastisk, at man flere steder kan købe en helt færdig pakkekalender med kalendergaver der endda allerede er pakket ind – det bliver næsten ikke nemmere!\nJeg har tidligere testet et par stykker af dem, som jeg dermed trygt kan anbefale videre til mine læsere, fordi jeg ved, de har været et stort hit hos mine egne børn. Du kan læse mine anmeldelser af dem, jeg anbefaler her indlægget i dette gamle indlæg.\nLirumLarumLeg har lavet nogle til 680 kr, som er inddelt efter hhv. dreng og pige samt aldersgrupper – dem finder du her.\nDet er kvalitetslegetøj og det er noget, du er helt sikker på, børnene rent faktisk også gider at lege med – som ikke bare ryger nederst i legetøjskassen allerede samme eftermiddag.\nDet betyder meget for mig, og det vil jeg gerne betale lidt ekstra for!\nEr du allerede selv gået i gang med at købe kalendergaver men mangler stadigt nogen, så kan du supplere op fra deres pakkekalender kategori med små lækre billige sager, som du finder lige her.\nEn anden mulighed er Pakkekalender.dk som har specialiseret sig i det der med kalendergaver, og som tilbyder en masse forskellige muligheder til både børn og voksne.\nSå kan du fx overraske din mor med en pakkekalender, hvis hun har været sød til at passe børnene – eller din kæreste kan måske få et hint om, hvordan han nemt kan gøre din december lidt mere sød? 😉\nDu finder deres kæmpe udvalg af forskellige løsninger lige her.


Persondatapolitik - fællesskab med fokus på at styrke din pædagogiske praksis\nPersondatapolitik for ibornehojde.dk\nDenne persondatapolitik er udarbejdet for at informere brugere af ibornehojde.dk om, hvordan Dafolo A/S behandler persondata og om, hvordan vi varetager sikkerheden i forbindelse med udveksling af data.\nDu kan sagtens anvende ibornehojde.dk uden at fortælle os, hvem du er eller i øvrigt afgive personlige oplysninger. Vi har dog brug for visse kontaktoplysninger for at kunne yde kundeservice, besvare forespørgsler og fremsende nyheder.\nDu har ret til at få oplyst, hvilke oplysninger vi har registreret om dig og har til en enhver tid ret til at få oplyst, hvilke af dine data vi behandler, hvor de stammer fra, og hvad vi anvender dem til. Du er kan kontakte os på forlag@dafolo.dk.\nibornehojde.dk er ejet af:\nI børnehøjde leveres\naf Dafolo A/S\n1058 København K.


Den perfekte storm: Prisstigninger bliver nu en realitiet – Viasol\nProduktions stop, umulig fragt, stigende råvarepriser, dårlige forsyningskæder, mangel på el og mangel på gas\nFør sommeren skrev vi en blog om frygten for stigende inflation – dette grundet stigende råvarepriser, fragt problemer og manglen på mikrochips.\nFrygten er nu blevet en realitet og prisstigninger kan ses alle steder. Om end det er i det lokale supermarked, apotek, tømmerhandel, eller i vores tilfælde solceller og batteribanke.\nDertil er der nu kommet en energikrise i store dele af verden. Mange forbrugere, producenter og virksomheder ser lige nu enten en enorm stigning på deres elregning – eller en decideret mangel på strøm.\nDerfor bør man overveje hvorvidt det er tid til at købe de produkter man ønsker nu, frem for senere. Både julegaverne, som måske ikke er tilgængelige til juletid, men ligeledes større køb som solcelleanlæg, varmepumpe og elbil. Dyre ting, som kun bliver dyrere og svære at få fat i, men som også kan gøre husstanden mere selvforsynende og uafhængige af de stigende el- og gas priser.\n– Få et tilbud på et finansieret solcelleanlæg fra vores Onlineberegner\nHvorfor kommer der prisstigninger?\nInflation i nye højder\nStigning på alle\nHerunder ses en grafen for inflationen i de største økonomier i Europa.\nDisse som er støt stigende og på højeste niveau i mange år – og umiddelbart ikke på vej ned igen foreløbigt:\n– Hvilken type anlæg passer til dig? Prøv vores Onlineberegner\nProduktionen kan ikke følge med de mange nye ordre. Det gennemgående problem, er at der er en ekstremt stor efterspørgsel på alle typer varer. Men grundet en kombination af de tidligere nævnte forhold, så kan produktionen ikke følge med.\nDen globale forsyningskæde er i knæ\nDen store efterspørgsel skaber uendelige forsinkelser. Politiken erfarer at der ligger mere end 427 containerskibe for aner. Disse skibe indeholder næsten 3 millioner standardcontainere fyldt med varer. Her ligger de og venter på at komme i havn med deres varer, blandt andet på grund af Suez krisen, men også grundet den massive efterspørgsel efter varer.\nDet skaber selvsagt forsyningsproblemer, men også forhøjede fragtpriser, hvilket i sidste ende rammer forbrugeren.\nTid til at spare på din el. Måske du allerede har bemærket det, måske du vil. Men elprisen er flerdoblet og er stadig stigende. Dette som selvsagt har en stor indflydelse på din elregning og dermed dit rådighedsbeløb.\nIngen strøm i Kina – to-dages arbejdsuger\n20 ud af 31 af Kinas provinser har indført restriktioner omkring brugen af elektricitet. Dette som kommer af, at der er decideret mangel på strøm. Det er selvsagt at mange af de varer vi er forbrugere af her i Danmark er produceret i Kina, så det er bare endnu en tilføjelse til listen af årsager til langsommere produktion og fragt af varer.\n“Trafiklys er holdt op med at virke. Veje er uden belysning om aftenen og om natten. Fabrikker må indstille deres produktion, og forretninger og boligblokke mangler strøm i dagtimerne.”\nDe nye prisstigninger vil i sidste ende kunne mærkes hos den enkelte. Om du går i supermarkedet, på shoppingtur eller skal købe et solcelleanlæg. Men til forskel fra dine dagligdags indkøb, hvor du knap vil registrere hvis den gennemsnitlige regning stiger med 5-10% – så mærker man det hvis samme prisstigning sker i solcellebranchen. Her bliver det hurtigt mange tusinde kr., som du skal betale ekstra for et solcelleanlæg.\nDerfor er der et stort incitament for at lave en handel nu, fremfor senere. Både alene pga. sommeren er over os, men mest af alt fordi du kan forvente at betale en væsentlig højere pris i rigtig mange måneder frem. Altså kan du se den nuværende pris, som værende en rabat, kontra de forventede priser i den kommende tid.\n– Få et uforpligtende tilbud fra vores Onlineberegner\nKontakt@viasol.dk / 70207474


Vindebro 1:87 vs. dør 1:1! - Sporskiftet\nVindebro 1:87 vs. dør 1:1!\nSkrevet af Lincoln Mandag d. 22/2/2010 - 14:48 Vist 2.228 gange\nMit banebyggeri er stadig på det teoretiske plan, men ikke desto mindre spændende at lege med WinTrack... MANGE timer er gået med det\nHvis man som jeg har en dør ind til lokalet, hvor anlægget skal være, der sætter grumme begrænsninger for skinnernes forløb; hvad kan man så gøre?\nJeg har selv tænkt i følgende 'baner':\n1. Lave et aftageligt stykke foran døren, evt. som en to-sporet jernbanebro, der kan løftes af og sættes på, når man lukker sig inde for omverdenen. (Det er i den forbindelse lige meget om døren går ind- eller udad - dog farligst, hvis den går indad, og husets øvrige beboere ikke har set stopsignalet på døren ) Hvordan fixer man lige det med kontaktflader? Vil det være noget med nogle flade metalstykker under hhv. 'brohovedet' og 'fastlandet'?\n2. Lave en skyde- eller foldedør til rummet. Dette er jeg dog ikke så begejstret for, da det er et rum, der ligger ind mod dagligstuen - og døren skal helst ligne de andre! Og så skal man kravle under banen, hver gang man skal ind og ud... det bliver man nok hurtig træt af!\n3. Lave en stigning, stejl nok til at gå over døren... Denne idé er dog forkastet, da jeg ikke skal lave en schweizisk bjergbane med en stigning på 60%\nMåske har nogen her i forummet selv gjort nogle erfaringer? Eller ligger inde med en forkromet idé?\n« Sporplaner H0 Variationer over et tema af Litra P »\nSkrevet af Dampfmeisteren Mandag d. 22/2/2010 - 15:39\nJeg tror den mest brugte løsning er en aftagelig bro.\nProblemet med døren, der åbner indad, løses nemmest med et par solide skudrigler, der forhindrer døren i at blive åbnet under driften.\nMan kan strømforsyne broen og en strækningsdel kort før broen via. tilslutninger på selve broen. På den måde risikere et tog ikke at køre i dybet, fordi man glemte at lægge broen på plads.\nSkrevet af Møtrik Mandag d. 22/2/2010 - 16:41\nDu har jo selv givet dig løsningen, - Du vil jo ikke af med din dør så ...\nellers havde det været nemt med en persienne / gardin/ forhæng løsning.\nnu er du lidt (meget) låst og bliver nok nødt til at kigge på hvordan du undgår at døren åbnes under kørsel. f.eks 100000 volt i døren eller lign. (altså bare lige nok til man trækker nallerne til sig igen )\nSkrevet af moppe Mandag d. 22/2/2010 - 16:49\nNej, et 25 polet sub-d stik i hver side, som broen er bygget på. Så kommer den altid i rette position og der er god forbindelse ud til broen. Samtidig laver man en lus mellem nogle af pins i stikket på broen, så den sidste meter inden broen kun kan bruges hvis broen er på......\nSkrevet af Gert Frikke Mandag d. 22/2/2010 - 18:08\nJa og på samme måde kan du styre et advarselslys uden for døren til at advare om, at broen er lige inden for døren.\nSkrevet af Lincoln Mandag d. 22/2/2010 - 18:40\nFine input, tak for det!\nJeg havde f eks ikke tænkt på det med at lave en sikring, så f eks den sidste meter før og efter broen er uden strøm, hvis broen mangler... Riwer Kwai-scenariet vil jeg også helst undgå\nMåske kan man tilslutte broen en elektrisk skudrigle til døren... bro på = dør låst!\nSub-d stik - hvor finder jeg dem?\nSkrevet af Fizban Mandag d. 22/2/2010 - 19:12\nDu kunne også overveje at vende hele karmen med døren i.. tror du bliver mest glad for den løsning. og det skunne ikke være så svært at gøre.\nsub d stik. skulle du kunne finde ved de fleste elektronik forhandler.\nSkrevet af martindahl Mandag d. 22/2/2010 - 19:46\nFine input, tak for det!Jeg havde f eks ikke tænkt på det med at lave en sikring, så f eks den sidste meter før og efter broen er uden strøm, hvis broen mangler... Riwer Kwai-scenariet vil jeg også helst undgå Måske kan man tilslutte broen en elektrisk skudrigle til døren... bro på = dør låst! Sub-d stik - hvor finder jeg dem?\nHvad med at flytte broen så langt ind at døren kan åbnes uden problemer?\nSub-d stik kan købes i de fleslet eletronik-butikker.\nSkrevet af Newtrain Mandag d. 22/2/2010 - 19:56\nFine input, tak for det!Sub-d stik - hvor finder jeg dem?\nElektronik Lavpris er et godt bud, de har fysisk butik i Århus, hvis du kommer til byen en gang i mellem, ellers sender de gerne.\nSkrevet af Lincoln Mandag d. 22/2/2010 - 20:04\nDer er rig lejlighed til at ændre på karmen/døren... eftersom værelset pt. blot udgøres af et ydre skelet og nogle nøgne spær\nMen trods forkærligheden for modeltogets glæder, så vægter husets indretning lidt højere... så døren skal gå indad...\nVærelsets form gør, at jeg foretrækker en bane langs væggen (og døren!)\nOg nu er jeg udrustet med lidt mere viden og mange flere muligheder! Takker!\nSkrevet af PED Mandag d. 22/2/2010 - 23:13\nFor at få nok kørelængde på min bane, MÅTTE den forbi døren. Døren går indad og kunne ikke vendes og den kan heller ikke låses, da låsen er smadret og sidder meget fast.\nFor at forhindre forskellige typer i at komme ind og ødelægge noget, havde jeg i starten en lægte af rette længde liggende på gulvet fra dør til modsat væg. Det er ikke nødvendigt, da der aldrig er kommet nogle, der ikke bankede på. Endvidere kan jeg høre hvor hurtigt de kommer mod døren, uanset hvor tæt trafikken er.\nJeg har valgt 2 aftagelige broer i forskelligt niveau, som har lidt lange ledninger, for så behøver jeg ikke stik.\nTil gengæld har jeg automatisk togstop, da man kun kan komme ud på broerne ved at holde en trykknap nede, mens ca. 50cm passeres.\nDisse stop passer f.eks. med indkørsel og udkørsel fra krydsningsstation, så den er god nok.\nPå billeder er der jo meget bart, men du kan sagtens lave det med balast og vel også med C-skinner.\nSkrevet af DennisTR Tirsdag d. 23/2/2010 - 9:59\nPå mit eget anlæg planlægger jeg også en aftagelig bro forbi en dør. Dog har jeg valgt at lægge banen så langt fra døren at den kan åbnes uden at broen skal tages af.\n"Guruen" på YouTube thebige61 har et par videoer hvor han fortæller om sine aftagelige broer.\nSkrevet af Purellum Tirsdag d. 23/2/2010 - 11:31\nMå jeg foreslå at din bro bliver et rullebord ???\nKnapt så fantasifuldt; men nok lettere at lave


Manual Samsung EcoBubble WW80J5426FW (Dansk - 51 sider)\nSamsung EcoBubble WW80J5426FW manual\nDA, EN - 51 manual\nUntitled-1 4 2/17/2017 1:12:01 PM\nHar du et spørgsmål om Samsung EcoBubble WW80J5426FW eller har du brug for hjælp? Stil dit spørgsmål her. Giv en klar og omfattende beskrivelse af problemet og dit spørgsmål. Jo flere oplysninger du giver om dit problem og dit spørgsmål, jo lettere er det for andre Samsung EcoBubble WW80J5426FW ejere at svare korrekt på dit spørgsmål.\nKaren Kristiansen , 19-12-2020 09:47:01 Ingen kommentarer\nHvordan åbner man lågen til filter i bunden af vaskemaskinen\nOm Samsung EcoBubble WW80J5426FW\nSe manualen til Samsung EcoBubble WW80J5426FW her gratis. Denne vejledning hører under kategorien Vaskemaskiner og er blevet bedømt af 3 personer med et gennemsnit på en 9. Denne manual er tilgængelig på følgende sprog: Dansk, Engelsk. Har du et spørgsmål om Samsung EcoBubble WW80J5426FW eller har du brug for hjælp? Stil dit spørgsmål her\nSamsung EcoBubble WW80J5426FW specifikationer\nModel EcoBubble WW80J5426FW\nNedenfor finder du de hyppigst stillede spørgsmål om Samsung EcoBubble WW80J5426FW.\nEr brugsanvisningen til Samsung EcoBubble WW80J5426FW tilgængelig på Dansk?\nJa, brugsanvisningen til Samsung EcoBubble WW80J5426FW er tilgængelig på Dansk.


Billig JoyDivision Soft Tamponer 3 stk - Rosa: kr. 29.00\nForside / Tilbehør / JoyDivision Soft Tamponer 3 stk – Rosa\nDe snorløse tamponer er ergonomsk formet … Læs mere her\nVarenummer (SKU): 16635 Kategorier: Joydivision, Mærker, Soft Tamponer, Tilbehør\nJoyDivision Soft Tamponer 3 stk – Rosa billig med diskret levering\nDet er ikke kun i storbyerne, at sexlegetøj er blevet meget mere almindeligt iNorden.Når man gerne vil prøve noget nyt og samtidig være tryg,der ikke får dig til at føle dig utryg eller andet ubehageligt. Det skal jo helst være rart.Når man skal have valgt noget sexlegetøj,er der er et brand, som altid leverer, nemligJoyDivisionder har et godt ry for deres kvalitet og bl.a. leverer denneJoyDivision Soft Tamponer 3 stk – Rosa.Der er ingen grund til at være nervøs eller bange for at lave sin køb i shoppen,varerne kommer pakket neutralt ind,og ingen kan se, om det er tøj, en boremaskine eller en dildo, der ligger i pakken.\nJoyDivision Soft Tamponer 3 stk – Rosa med hele 365 dages returret\nJoyDivision Soft Tamponer 3 stk – Rosa er en af de førende varer her på shoppen, og ligger i den altid eftertragtede varekategori Mærker,Tilbehør,Joydivision,Soft Tamponer. Vidste du, at du også får hele 365 dages returret med når du køber din vare. Det er snart allemandsviden at man helst køber sin JoyDivision Soft Tamponer 3 stk – Rosa online hos webshoppen Sinful.dk, der har forstået vigtigheden af at have de rigtige varer på hylden. Vi har håndplukket varerne og blandt dem finder du noget for alle, deriblandt også produktet er på siden. Når der handles i webshop kan priserne være lavere- og det kan lade sig gøre fordi shoppen sparer husleje til en almindelig butik.\nDu får 30 dages returret på JoyDivision Soft Tamponer 3 stk – Rosa\nHurtig levering af JoyDivision Soft Tamponer 3 stk – Rosa: bestil inden kl. 17 og den sendes samme dag (alle hverdage)\nJoyDivision Soft Tamponer 3 stk – Rosa opsummering\nKøb JoyDivision Soft Tamponer 3 stk – Rosa til kun kr. 29.00 og få den leveret i morgen (hverdage), hvis du bestiller inden kl. 17 på hverdage. Den koster kr. 29 i fragt, og køber du for mere en kr. 600, får du GRATIS FRAGT.


Rudolfgårdsvej 12, 1., 8260 Viby J - Kontor på 216 kvm - Sagsnr. 90200173391\nRudolfgårdsvej 12, 1.\nÅrlig leje 114.480\nEtageareal 216 m²\nNymalet og indflytningsklart kontorlejemål i solid rødstensejendom beliggende i et udbygget erhvervskvarter i Viby tæt ved såvel E45 som Letbanen udlejes. Lejemålet har mange anvendelsesmuligheder og vil være ideelt for alle virksomheder indenfor de liberale erhverv eller til klink-/ behandlerformål.\nLejemålet er beliggende i et udbygget erhvervsområde i Viby i den sydlige del af Aarhus. Området ligger med kun 4,5 km. til Århus Syd Motorvejen via Genvejen, som leder hurtigt videre til Motorvej E45. Fra ejendommen er der endvidere blot få minutters kørsel til ringvejssystemet rundt om Aarhus, der sikrer hurtig og nem adgang til alle dele af byen. Køretiden til Aarhus centrum/ havn er ca. 10 min. Området er desuden velforsynet med offentlige transportmuligheder i form af både bus og tog med bl.a. stoppested for Letbanen under 1 km. fra ejendommen.\nLejemålet på 216 m² udgør en selvstændig del af en større ejendom på i alt ca. 1.700 m², som huser flere virksomheder. Lejemålet er beliggende på 1. sal bagerst i bygningen og entréres via ejendommens præsentable hall, hvorfra der er trappeløb til 1. sal.\nLejemålet er indrettet med hele 7 kontorer i varierende størrelse, som ligeledes vil være anvendelige som behandlerrum eller mødelokaler. Herudover forefindes en større kantine med opsat te-køkken, et teknik-/ serverrum samt toiletfaciliteter.\nKontorerne fremstår lyse og venlige med nymalede vægge og regulære vinduespartier isat bygningens facader. Gulvene er belagt med tæpper, mens lofterne er glatte gipslofter med opsat grundbelysning. Lokalerne er endvidere forsynet med både edb- og eludtag, og i ejendommen er der indlagt fibernet.\nDen store parkeringsplads lige udenfor døren sikrer endelig gode p-forhold for såvel virksomhedens ansatte som gæster, og ejendommen er solidt sikret med hegn med aflåselige porte.\nSåfremt du ønsker yderligere oplysninger om dette lejemål eller en fremvisning kontakt venligst senior erhvervsmægler Mads Thomsen på mobil nr. 3159 4258 eller mail: mads.thomsen@danbolig.dk.\nRudolfgårdsvej 12, 1., 8260 Viby J\nJeg ønsker en fremvisning af: Rudolfgårdsvej 12, 1. 8260 Viby J, sagsnr. 90200173391\nÅrlige driftsudgifter 17.280\nÅrlig forbrugsudgifter 25.200


Det giver mening at vælge fagforening efter branche – Rødovre Lokal Nyt\n25. sep 2019, 14:42\nDet giver mening at vælge fagforening efter branche\nSPONSORERET INDHOLD Med polemikken omkring frit fagforeningsvalg, som opstod efter uoverensstemmelser mellem ens talsmand for 3F-fagklubben i Kastrup Lufthavn, og en vikar, der havde valgt en uafhængig fagforening, er der kommet fokus på hvordan man organiserer sig i fagforeninger - og ikke mindst, hvilke regler der gælder for a-kasser.\nSikrer umiddelbart medlemmer bedst\nEn fagforening er, som navnet siger, en forening af mennesker der arbejder inden for et fag. Det kan være handel- og kontor som HK tager sig af, tømrere, snedkere og andre håndværkere, som typisk er i 3F, mens FOA er organisationen for ansatte i sundhedsvæsenet. Dertil kommer en række fagforeninger, som dækker en lang række brancher. En sådan opdeling gør det let for en ansat i en given branche at vælge den fagforening, der vil kunne yde den bedste hjælp og støtte ift. det arbejde, den ansatte udfører i sit job.\nI forbindelse med konflikter og tvister mellem ansatte og arbejdsgivere, er det også fagforeningen, der giver besked om strejke og lockout, og man er som medlem af en af de traditionelle fagforeninger, dækket under disse. Det er dermed et solidarisk valg, for dig selv og for andre i din branche, hvis du melder dig ind i en traditionel fagforening.\nNogle vælger fagforening fra og a-kasse til\nDe seneste årtier er der kommet nye fagforeninger til, som ikke dækker en given branche, men som dog yder juridisk større, hvis der opstår problemer mellem den ansatte og dennes arbejdsgiver, eller hvis der er spørgsmål til regler på arbejdsmarkedet.\nDet man ikke får med, i en af den type fagforeninger, som typisk kaldes for en “gul fagforening”, er det solidariske element ift. strejke og lockout.\nDet er for manges vedkommende det valg de træffer, når de melder sig ind i en sådan forening, og mange gange sker det også udelukkende for at kunne få dagpenge, hvis og når man skulle blive arbejdsløs.\nUdelukkende tilvalg af a-kasse\nMange er ligeglade med selve fagforeningen, men ønsker at være dækket i tilfælde af arbejdsløshed. Her kan man vælge forskellige udbydere, som både dækker traditionelle fagforeninger og “de gule”. Men hvor man ofte får begge dele med hos HK, FOA, 3F eller en anden forening, så går en del efter en a-kasser for akademikere, for højtuddannede eller helt uden en bestemt målgruppe.\nÅrsag til konflikten i Kastrup\nDem, der organiserer sig i brancher, har typisk ikke meget tilovers for de gule fagforeninger, og for dem der vælger dem. Det er oftest på grund af det solidariske aspekt, eller mangel på samme, at medlemmer af traditionelle fagforeninger har en modstand overfor, eller ofte direkte ser ned på medlemmer af andre fagforeninger. Det må siges at være hovedårsagen til konflikten i Kastrup Lufthavn, hvor bagagemedarbejderne strejkede ulovligt.\nIkke desto mindre er der foreningsfrihed i Danmark, og det følger med, når vi har det system vi har. Uanset hvad, vil en fagforening hjælpe dig i situationer, hvor du oplever konflikter med arbejdsgivere. Om du så er meldt ind i en traditionel eller gul fagforening. A-kasse er et aktivt tilvalg for de fleste, og selvom du ikke er interesseret i det faglige, kan du altid sikre en indkomst med en a-kasse.


Atami Red House i Atami til Bedste Pris-garanti | Agoda.com\nShimotaga 708-16, Shizuoka, Atami, Atami, Japan, 413-0102 - Rigtig god placering - Se på kort\nVil du vide mere om Atami Red House?\nNabolag Atami Atami Ito Izukogen Ito Izukogen\nMere om Atami Red House\nFor rejsende der gerne vil opleve synet og lyden af Shizuoka, så er Atami Red House det perfekte valg. Hotellet ligger ikke så langt fra byens centrum - kun 6KM derfra, og det tager normalt omkring 120 minutter at komme til lufthavnen. Med sin praktiske beliggenhed tilbyder dette hotel nem adgang til byens vigtigste seværdigheder.\nPå Atami Red House sikrer den utrolige service og de fremragende faciliteter dig et ophold du ikke vil glemme. Dette hotels bedste faciliteter omfatter gratis trådløst internet på alle værelser, 24-timers vagter, kamin, møntvaskeri, taxiservice.\nNyd værelsesfaciliteter i høj kvalitet under dit ophold. Nogle værelser indeholder fladskærms-TV, tæpper, tøjstativ, gratis te, sengetøj, der er med til at hjælpe gæster med at få ny energi efter en lang dag. Hotellet tilbyder vidunderlige fritidsaktiviteter, som boblebad, golfbane (inden for 3 km), fiskeri, solarium, have, der er med til at gøre dit ophold uforglemmeligt. Oplev en engageret og professionel service samt det brede udvalg af bekvemmeligheder på Atami Red House.\nMorgenmad skal reserveres senest 3 dage inden indtjekning.\nLav venligst en forespørgsel i afsnittet "Speciel Forespørgsel" eller kontakt Agodas Kundesupport.\nBetal venligst et ekstra gebyr kontant for morgenmad ved ankomst.\n- Gebyr for morgenmad: 540 JPY per person\nDer tilbydes gratis opsamling fra JR Ajiro station til Pension fra kl. 15:00 til 20:00.\nOplys venligst hotellet direkte i forvejen eller via afsnittet til Specielle Forespørgsler ved reservationen.\nAgoda Anmeldelser (20)Booking.com Anmeldelser (225)\nAlle slags rejsende (20)Par (4)Rejsende alene (2)Familie med små børn (2)Familie med store børn (2)Gruppe (10)


3Fere i lufthavnen udtaget til strejke\n3F'ere i lufthavnen udtaget til strejke\nDe offentlige overenskomstforhandlinger kan risikere at ramme Bornholms Lufthavn. Op imod 30 medlemmer af fagforbundet 3F vil blive udtaget til strejke.\nti 06.03.2018, 14:31\nHvis der bliver konflikt efter påske, nærmere d. 4. april, kan op mod 30 medlemmer af fagforbundet 3F blive udtaget til strejke i Bornholms Lufthavn.\nLufthavnschef Christina Dideriksen fortæller, at det endnu blot er en varsel, og man derfor ikke kan sige noget nærmere om, hvilke konsekvenser det kan få for Bornholms Lufthavn.\nStrejke kan ramme Bornholms Hospital


Christiania ramt af flere alvorlige knivstikkerier | TV 2 Lorry\nSeneste nyt Serier & webdox Live Christiania ramt af flere alvorlige knivstikkerier\nFoto: TV2/ Lorry En taxachauffør blev overfaldet ved hovedindgangen, og to personer blev stukket inde på fristaden.\n23. jun 2013 kl. 13:42\nChristiania har natten til søndag været rammen for flere knivstikkerier, og to af dem var alvorlige. Det oplyser Københavns Politi.\nHer pådrog ofrene sig potentielt livsfarlige skader, der kunne have været fatale, hvis ikke de var blevet kørt på hospitalet og behandlet akut af læger, lyder det.\nI første sag blev en taxachauffør overfaldet og stukket to gange i overkroppen ved hovedindgangen til fristaden. Det skete ved 1-tiden.\nKort tid efter blev to personer ramt af knivstik på værtshuset Nemoland inde på selve Christiania. Den ene blev ramt i benene, mens den anden mand blev stukket syv gange i kroppen forskellige steder.\nHan har - ligesom taxachaufføren - på et tidspunkt været i såkaldt "manifest livsfare" efter knivstikkeriet og bliver nu tilset på Rigshospitalets Traumecenter.\nPolitiet er i fuld gang med at efterforske sagerne og har allerede foretaget flere anholdelser, oplyser den centrale efterforskningsleder Dan Aakerhjelm Sørensen.\n- I den første sag har der været noget uoverensstemmelse om, hvem der skulle have en taxa. Herefter bliver taxichaufføren overfaldet af en mindre gruppe personer, og så bliver han stukket, siger han.\n- Vi får nogle gode signalementer og får anholdt gerningsmanden og en anden person fra gruppen. Forurettede er kørt på Traumecenteret og er ved at blive behandlet for sine skader. Det er alvorligt. Han har været i manifest livsfare.\nMens politifolk stod ved hovedindgangen til Christiania, kom to mænd løbende ud. De fortalte, at de var blevet knivstukket på Nemoland.\n- Den ene blev stukket et par gange i benet og er ikke i livsfare, og den anden blev stukket syv gange i kroppen forskellige steder, fortæller Dan Aakerhjelm Sørensen. - Han er på Traumecenteret, hvor han bliver behandlet. Han har også været i manifest livsfare, tilføjer efterforskningslederen.\nDan Aakerhjelm Sørensen siger, at politiet har haft et glimrende samarbejde med christianitterne, som senere søndag vil holde et fællesmøde om, hvorvidt man vil udlevere informationer om den formodede gerningsmand.\nLørdag aften var der en større hip-hop-koncert på Christiania med gratis optrædenerne fra blandt andet gruppen Suspekt.


I selve bygningen og dens stil er der meget, som minder om dens nærmeste nabo, kirken. Materialet i murene er munkesten, murtykkelsen er sine steder på over 60 cm. Det er muligt, at gavlene i sin tid har haft kamtakker, særlig interessant er vestgavlen, der er prydet med sengotiske blændinger. Endvidere minder tagkonstruktionen om kirkens, idet den hviler direkte på ydermurene uden nogen tværgående forbindelse. Taget har sandsynligvis altid været tækket med strå eller rør.\nMen det er ikke blot i bygningens ydre, der spores en nær sammenhæng med kirken. Også selve bygningens formål er knyttet dertil. Da tiende i det 12. århundrede blev indført som en slags kirkeskat, en afgift, der blev pålagt alle bønder at betale, blev det ifølge kanonisk ret bestemt, at der skulle erlægges i naturalier, i korn. Tiende blev delt i tre dele; til biskoppen, til præsten og til kirken. Bispetienden skulle leveres til bispebyen, præstetienden i præstegårdens lade, og til at huske kirketienden, som dannede grundlag for kirkens drift og vedligeholdelse, byggedes der kirkelader. Disse benævnes undertiden ligefrem tiendelader. Vi må da forestilles os, at der efter høst har været vældig travlhed ved Kirkeladen, og på sognets veje en livlig færdsel af vogne, der bragte det udpegede tiendekorn - hvert tiende neg på hver høstet mark - til bestemmelsesstedet. I forordning af 1536 hedder det: "Og skulle Bønderne i hvert Sogn føre Tiendekornet udi Kærverne til Kirkeladen, og der skal Tienden skiftes i trende parte....og skal gives Bønderne samme Dag et måltid Mad og Drikke, naar de fremføre Tienden". Men kornet skulle ikke blot afleveres i Kirkeladen, det skulle også tærskes der. Et kongebrev fra 1546 påbyder således præsten og kirkeværgen "hver at fæste én tærskemand at sætte til Kirkeladen for rettelig at adskille Kongens og Kirkens part af Tiendekornet".\nSenere - vel især efter enevældens indførelse i 1660 - overdrog kronen flere og flere steder ejendomsretten til kirkerne og deres indtægter i form af tiendekorn til lokale herremænd. Disse overtog så forpligtigelsen til at sørge for kirkernes drift og vedligeholdelse.\nDer blev nu ikke længere brug for kirkeladerne, idet herremændene forlangte tiendekornet afleveret på deres gårde. Mange kirkelader blev derfor nedrevet eller fik lov til forfalde, medmindre de omdannedes til andre formål, så som hospitaler, dvs. bygninger, der kunne give husly til såkaldte "almisselemmer", mennesker som på grund af arbejdsudygtighed eller alderdom ikke selv kunne klare dagen og vejen. Senere sagde man om disse, at de "kom på sognet". Foruden husly fik disse mennesker en smule støtte til deres underhold, men af en meget beskeden størrelse.\nI 1678 erhvervede den daværende ejer af godset Eskebjerg (fra 1680 baroniet Scheelenborg), landdrost Fridrich von Vittinghoff, kaldet Schelle, patronatsretten, dvs. ejendomsretten samt retten til at kalde sognepræsterne, til de fire kirker på Hindsholm.\nI hans tid blev Mesinge Kirkelade omdannet til hospital, hvilket altså må være sket mellem 1678 og 1691, i hvilket år Vittinghoff døde.\nHospitalet blev indrettet til at huse "6 fattige af Mesinge By". Af de gamle papirer fremgår det, at i 1794 "11ve Lemmer nyde frie Huuslye i Hospitalets Bygninger". I 1804 blev der indgået overenskomst mellem baroniet Scheelenborg og Mesinge Sogns Fattigvæsens-Commission, hvorved det fastsættes, at baroniet til de dengang "9 lemmer", hvoraf baroniet havde ret til at udpege de seks og sognets fattigkommission de tre, årligt skulle betale til "de 6 Fattighuslemmers Underhold: Rugmel 7Td 4 Skp., Bygmel 1 Td 4 Skp., Byggryn 1 Td 1 Skp., Malt 5 Td. 2 Skp., Erter 3 Skp. og Penge 33 Rdl. 72 Sk."\nDa baroniet Scheelenborg, som nu hørte under stamhuset Thorseng (Valdemar Slot) i 1923 overgik til selveje, og da man ikke længere benyttede sig af retten til at anbringe "Fattiglemmer" i hospitalet i Mesinge, indledte man forhandlinger med det daværende Mesinge Sogneråd om dettes overtagelse af hospitalet. Dette skete i maj 1923. Baroniet betalte 10.000 kr. til Mesinge sogn som aflæsningssum for at slippe for naturalieydelserne samt de pligter til at vedligeholde bygningen, som indtil da også havde påhvilet baroniet.\nIndtil 1. april 1966, da Mesinge kommune indgik i Kerteminde storkommune, blev bygningen anvendt som "husvildebolig", og dens vedligeholdelse varetoges af sognerådet. Siden 1. april 1966 er der så godt som ikke foretaget reparationer eller nogen form for vedligeholdelsesarbejder på bygningen, hvorfor den i 1973 befandt sig i en såre slet forfatning.\nPå sit møde den 19. oktober 1972 vedtog Kerteminde Kommunalbestyrelse at overdrage Mesinge Kirkelade vederlagsfrit til den nydannede foreningen.\nMesinge Kirkelade er - som en af de meget få i hele landet - fredet i klasse A, hvilket er et vidnesbyrd om den værdi frednings- og museumsmyndighederne tillægger denne gamle bygning.\nVed stiftelsen af "Foreningen til bevarelse af Mesinge Kirkelade" var håbet at den smukke, gamle bygning kunne reddes fra forfald og bevares for eftertiden".\nAlle som i dag passerer den smukke bygning kan med selvsyn se, at Kirkeladeforeningens arbejde lykkedes. Gennem flere restaureringer er Kirkeladen nu renoveret og indrettet til privat bolig - men flot bevaret for eftertiden.\nI de seneste år har Foreningen bag Mesinge Kirkelade haft en del debatter omkring Kirkeladens fremtid - og udgangen på disse debatter blev, at foreningen med udgangen af 2003 har overladt ansvaret for driften af Kirkeladen til Mesinge Kirke, som nu har fået spændende muligheder og rammer for fremtidige aktiviteter.\nBeretningen om Mesinge Kirkelade er skrevet af Provst Jørgen Larsen, mangeårig præst i Mesinge.\nFebruar 2010 købte Bolette Wind Tofte Kirkeladen med henblik på at indrette den smukke bygning til cafe/restaurant.\nSe Cafe Kirkeladen


Forside » Producenter » Franske producenter » Domaine Sangouard-Guyot » Sangouard-Guyot Pouilly-Fuissé Authentique 2015\nBedømmelse for Sangouard-Guyot Pouilly-Fuissé Authentique 2015\nEn ståltankslagret Pouilly-Fuissé fra marken La Roche, som hører til blandt de bedste marker i Pouilly-Fuissé, der takket være den relativt høje placering og jordbundens høje indhold af kalk giver yderst elegante vine. Det er også her, man finder vingårdens ældste vinstokke (48-61 år).\nI duften fornemmer man dyb mineralitet og et salt præg med anis, jod og blot en lille smule smør, der røber, at vi har med chardonnay at gøre. Smagen er igen salt og mineralsk med en stor cremethed, der vidner om batonnage. Den slutter af med et friskt element af agurk i den lange finish. Næsten som en Muscadet Cru Communal i sin mineralske stringens. Dette er stor vin fra en (relativt) ydmyg appellation.


Med menneskerettighederne som gidsel | CSR.dk\n01.12.2016 | Menneskerettigheder\nIndspark: Med menneskerettighederne som gidsel\nDansk Mode & Textils CSR-chef Pia Odgaard går i rette med tre NGO’er og deres aktuelle, ensidige kampagne mod PWT Group i denne kronik.\naf Pia Odgaard\nNok må være nok, fristes man til at sige. Desværre er det ikke en holdning, man deler i hverken Mellemfolkeligt Samvirke (MS), Clean Clothes Campaign Danmark (CCCDK) eller Aktive Forbrugere (AF). De tre aktører har for nyligt igangsat en forbrugerrettet kampagne under overskriften Aldrig mere en Rana Plaza-ulykke. Det budskab kan ingen, hverken i eller uden for branchen, være uenige i. Men der stopper enigheden også. For MS, CCCDK og AF går langt videre end dette.\nDe tre organisationer bruger udtalelsen fra Mæglings- og klageinstitutionen for ansvarlig virksomhedsadfærd (MKI) af 17. oktober som afsæt for kampagnen. Kampagnen bruger som argument, at Tøjeksperten (en del af PWT Group) ikke respekterer menneskerettighederne, men baserer dette på hændelser, der ligger mere end tre år tilbage. De tre organisationer bag kampagnen vender udtalelsen til deres egen fordel og udelader vigtige fakta, navnligt konklusionen i MKI’s udtalelse; at PWT ikke kan holdes ansvarlig for bygningens kollaps.\nKampagnen består af en underskriftsindsamling samt en indsamling af midler, som skal finansiere en avisannonce. I kampagnen lyder det, ”Skriv under på et opråb til Tøjeksperten om at respektere menneskerettighederne.” Men enhver med blot en smule kendskab til OECD’s guidelines og UN Guiding Principles vil på under et minut kunne forvisse sig om, at PWT er langt i forhold til at arbejde med OECD’s guidelines og at have politikker og procedurer på plads, sådan som det forventes af alle virksomheder. Det er hvad OECD foreskriver, og dermed illustreres det med al tydelighed, hvorfor kampagnen er så misvisende.\nKampagnen bygger altså på fejlagtige og direkte misvisende oplysninger, og på mange måder ligner den en hetz mod Tøjeksperten og kædens ejer PWT Group. Derudover kræver kampagnen, at PWT fremlægger åbne leverandørlister, hvilket ifølge OECD’s retningslinjer ikke forventes af virksomheder, hvilket absolut ikke medfører forbedringer i sig selv, men i stedet vil kunne have negative konkurrencemæssige konsekvenser.\nDet ændrer naturligvis ikke på, at virksomheder er forpligtede til at drive en ansvarlig forretning og ikke drage profit af eventuel manglende regulering i de lande, hvor man handler. Men i UN Guiding Principles definerer FN meget klart, hvad der er staters ansvar, og hvad der er virksomheders ansvar. I tilfældet med Rana Plaza var den tilgrundliggende årsag til ulykken en kæde af uheldige forhold, som alle havde rødder i et korrupt system i en stat med mangelfulde myndighedsfunktioner. Der var udstedt byggetilladelser på mangelfuldt grundlag, og der var ikke sørget for ordentlig sikkerheds- og bygningsinspektion. Den slags er vi vant til, at myndighederne tager sig af, og vi er også vant til, at love skal overholdes - og at der er konsekvenser, hvis det ikke sker. Sådan er det desværre ikke i alle lande.\nNuvel, det fritager ikke virksomhederne for også at have et ansvar. Men der er stor forskel på, om virksomheder handler i ond tro, eller om man på grund af et uheldig sammentræf pludselig ser sig involveret i en af verden værste industriulykker, fordi man tidligere har fået produceret på en fabrik, som havde lejet sig ind i netop den bygning.\nPWT har da også lært af sagen, og er nu langt med at implementere OECD’s guidelines i deres virksomhed for at leve op til de internationale forventninger om samfundsansvar.\nPå den baggrund anser DM&T det som useriøst, at tre organisationer, hvoraf den ene får mere end 150 mio. kr. i offentlige tilskud om året, vil føre kampagne på så løst et grundlag og dermed fordreje sandheden. Det kunne ligne en vildledning af forbrugerne, og som brancheorganisation finder vi det meget uheldigt, at en af branchens virksomheder hænges ud i en ensidig kampagne baseret på fordrejninger og mangelfulde oplysninger. Man kan undre sig over, hvorfor danske NGO’er i stedet ikke sætter fokus på det faktum, at regeringer i de pågældende lande ikke løfter deres del af ansvaret, som præciseret i UN Guiding Principles. Disse myndigheder kan så let som ingenting, hvis de har viljen, skubbe udviklingen i den rigtige retning, skabe et modent arbejdsmarked med respekt for menneskerettigheder og arbejdstagerrettigheder, med andre ord sikre forhold, der kunne supplere og understøtte virksomhedernes CSR-arbejde. NGO’ernes kræfter ville sandsynligvis være bedre anvendt ude i verden, hvor der ikke er en vilje til forandring, i stedet for på danske virksomheder, som allerede har bevist, at de gerne vil leve op til deres samfundsansvar.\nModebranchen bidrager massivt til det danske samfund, når det kommer til at skabe arbejdspladser, vækst og eksport. PWT spiller en stor rolle heri, og en usaglig kampagne som denne kan i yderste instans få økonomiske konsekvenser for dem. Det er ganske enkelt uacceptabelt, og Dansk Mode & Textil tager på det kraftigste afstand fra denne kampagne, og måden MS, CCCDK og AF handler på. Derfor vil vi også se på, hvordan vi kan sikre branchen både i den aktuelle sag og i fremtiden. Nu er nok nemlig nok.\nTags: FN's Retningslinjer for menneskerettigheder og erhverv, Modeindustrien, NGO\n06.09.2018 | Menneskerettigheder Menneskerettighedsforkæmpere vs. Big Business – et ulige spil?\nMere fra Pia\nIndspark: Åbne leverandørkæder skaber ikke bæredygtighed


PrivatFortrolighed og cookies\nCookies brugt af Bupa International\nEn cookie, som også kaldes en browsercookie, er en tekstfil, der indeholder små mængder oplysninger, som en server kan downloade til din computer, mobiltelefon eller tablet, når du besøger et websted eller bruger en app. Der er forskellige typer cookies, som bruges til at gøre forskellige ting, f.eks. at muliggøre effektiv navigering mellem forskellige sider på et websted, huske dine præferencer og hjælpe os med at identificere metoder til at give dig en bedre oplevelse på webstedet. Andre bruges til reklamer, som er tilpasset ud fra dine interesser, eller til at måle antal besøg på webstedet og de mest populære sider, brugerne besøger. "Førstepartscookies" og "tredjepartscookies"\nAlle typer cookies kan indstilles og kontrolleres af operatøren af det websted, brugeren browser på, f.eks. Bupa (kaldet en "førstepartscookie") eller en tredjepart som f.eks. Facebook, for eksempel til visning af reklamer og funktioner til social deling (kaldet en "tredjepartscookie"). Fordi de spiller en vigtig rolle med hensyn til at forbedre webstedets processer og forbedre brugbarheden, kan deaktivering af visse cookies forhindre dig i at bruge bestemte dele af Bupas websted, f.eks. generering af et tilbud eller afgivelse af en ordre. Der er generelt to forskellige typer browsercookies: (1) Sessionscookies gemmes i computerens hukommelse under en brugers browsersession og slettes automatisk fra brugerens computer, når browseren lukkes, eller når sessionen er færdig. Disse cookies gemmer normalt et sessions-id, der ikke identificerer brugeren personligt, så brugerne kan flytte fra side til side uden at skulle logge på gentagne gange. De bruges i vidt omfang på kommercielle websteder, for eksempel til at holde styr på de varer, en forbruger har kommet i indkøbskurven. Sessionscookies indsamler ikke oplysninger fra brugerens computer, og de udløber, når browsersessionen ophører. De kan også blive utilgængelige, når sessionen har været inaktiv i et bestemt tidsrum, normalt 20 eller 30 minutter. (2) Permanente cookies gemmes på brugerens computer og slettes ikke, når browseren lukkes. Permanente cookies kan bruges til at gemme en brugers præferencer på et bestemt websted, så disse præferencer kan bruges til efterfølgende browsersessioner. Permanente cookies tildeler normalt et unikt id til brugerens browser, og de er normalt konfigureret til at identificere en bruger i et længere tidsrum, fra dage til måneder eller endda år. Hvordan bruger Bupa cookies?\nFå det fulde overblik over de cookies, Bupa International bruger.\nDin brug af webstedet betyder, at du accepterer, at dette websted indstiller cookies på din enhed. Hvis du ikke ønsker, at webstedet skal indstille cookies på din enhed, bør du ikke bruge webstedet, og du bør slette alle Bupa-cookies, der er blevet anbragt på din enhed, når du har besøgt webstedet. Alternativt kan du i menuen "Hjælp" i menulinjen på de fleste browsere få oplysninger om, hvordan du forhindrer, at din browser accepterer nye cookies, hvordan du får browseren til at give dig besked, når du modtager en ny cookies, og hvordan du helt deaktiverer cookies. Cookies gør det dog muligt at drage fordel af nogle af webstedets vigtige funktioner, så vi anbefaler, at du lader dem være aktiveret. Der er blevet udarbejdet en vejledning til reklamepraksis og onlinefortrolighed af internet-reklamebranchen, som kan findes på www.youronlinechoices.eu. Vejledningen indeholder en forklaring af IAB's selvregulerende ordning, som giver dig større kontrol over de reklamer, du får vist.\nFå flere oplysninger om cookies Hvis du ønsker yderligere oplysninger om cookies, kan du søge i Google eller besøge aboutcookies.org eller allaboutcookies.org (som drives af Internet Advertising Bureau Europe).Cookies, vi bruger